title: Id-Deċiżjoni Nru 508/2000/EC tal-Parlament Ewropew u tal-Kunsill ta' l-14 ta' Frar 2000 li tistabbilixxi l-programm Kultura 2000

text:
Avviż Legali Importanti

|

32000D0508

Official Journal L 063 , 10/03/2000 P. 0001 - 0009

		Id-Deċiżjoni Nru 508/2000/EC tal-Parlament Ewropew u tal-Kunsillta' l-14 ta' Frar 2000li tistabbilixxi l-programm Kultura 2000IL-PARLAMENT EWROPEW U L-KUNSILL TA' L-UNJONI EWROPEAWara li kkunsidra t-Trattat li jistabbilixxi l-Komunità Ewropea, u b'mod partikolari l-ewwel inċiż ta' l-Artikolu 151(5) tiegħu,Wara li kkunsidraw l-proposta mill-Kummissjoni [1]Wara li kkunsidraw il-proposta tal-Kumitat tar-Reġpjuni [2],Waqt li jaġixxu skond il-proċedura preskritta fl-Asrtikolu 251 tat-Trattat, fid-dawl tat-test konġunt approvat mill-Kumitat ta' Konċiljazzjoni tad-9 ta' Diċembru 1999 [3],Billi:(1) Il-kultura għandha valur intrinsiku importanti għall-poplu kollu fl-Ewropa, hija element essenzali għall-integrazzjoni Ewropea u tikkontibwixxi għall-affermazzjoni u l-vitalità tal-mudell Ewropew ta' soċjetà u l-influwenza tal-Komunità fuq ix-xena internazzjonali.(2) Il-kultura hija kemm fattur ekonomiku u fattur fl-integhrazzjoni soċjali u ċittadinanza; għal din ir-raġuni din għandha rwol importanti biex tilħaq l-isfidi l-ġodda li jiffaċċaw il-Komunità, bħal globalizzazzjoni, soċjetà ta' informazzjoni, koeżjoni soċjali u l-ħolqien ta' impigi.(3) Bil-ħsieb li jintlaħqu dawn il-ħtiġiet ta' dimensjoni kulturali fl-Unjoni Ewropea, il-Komunità għandha tagħti kont ta' l-aspetti kulturali fl-azzjonijiet tagħha taħt id-disposizzjonijiet tat-Trattat minbarra l-Artikolu 151, b'mod partikolari sabiex tirrispetta u tippromwovi d-diversità tal-kulturi tagħha; f'dan il-kuntest, il-Kummissjoni għandha tinkoraġġixxi t-tixrid ta' informazzjoni dwar l-opportunitajiet għall-industriji kulturali fil-Fondi Strutturali, skond ir-Regolament tal-Kunsill (KE) Nru 1260/1999 tal-21 ta' Ġunju 1999 li jippreskrivi d-disposizzjonijiet ġenerali dwar il-Fondi Strutturali [4], u twettaq studji għal dan il-għan.(4) Minħabba l-importanza dejjem tikber tal-kultura fis-soċjetà Ewropea u l-isfida li titfaċċa l-Komunità mall-bidu tal-21 seklu, huwa importantiu li tiżdied l-effettività u l-konsistenza tal-miżuri tal-Komunità fil-qasam kulturali billi tipproponi qafas ta' gwida waħdiena u ta' programmar għall-perjodu 2000 sa l-2004, waqt li żżomm f'moħħha l-ħtieġa għal politika konċernata tal-Komunità biex jingħata konr akbar għall-kultura; f'dan ir-rigward, id-Deċiżjoni tal-Kunsill tat-22 ta' Settembru 1997 fir-rigward tal-futur ta' l-azzjoni kulturali Ewropea [5] titlob lill-Kummissjoni biex tagħmel proposti bil-ħsieb li jiġi stabbilit strument waħdieni għall-ipprogrammar u l-iffinanzjar immirat lejn l-implimentazzjoni ta' l-Artikolu 151 tat-Tratta.(5) Jekk iċ-ċittadini jagħtu l-appoġġ sħiħ tagħhom għal, u jipparteċipaw bis-sħiħ fi, l-integrazzjoni Ewropea, għandu jitqiegħed aktar enfasi fuq il-valuri u l-għeruq komuni kulturali tagħhom bħala element prinċipali ta' l-identità tagħhom u s-sħubija tagħhom ta' soċjetà imsejjsa fuq il-ħelsien, id-demokrazija, t-tolleranzau s-solidarjetà; għandu jinkiseb bilanċ aħjar bejn l-aspetti ekonomiċi u kulturali tal-Komunità, sabiex dawn l-asspetti jkunu jistgħu jikkomplementaw u jsostnu lil xulxin.(6) It-Trattat jikkonferixxi r-responsabbiltà fuq l-Unjoni Ewropea għall-ħolqien ta' unjoni li dejjem tressaq viċin fost il-popli ta' l-Ewropa u biex tikkontribwixxi it-tkabbir tal-kulturi ta' l-Istati Membri, waqt li tiġi rispettata d-diversità nazzjonali y reġjonali tagħhom u fl-istess waqt iġġib 'l quddiem il-wirt kulturali komuni; għandha tingħata attenzjoni speċjali għall-ħaesien tal-posizzjoni tal-kulturi ż-żgħar Ewropew u lingwi li huma anqas mitkellma.(7) Il-Komunità hija konsegwentement kommessa biex taħdem lejn l-iżvilupp ta' żona kulturali komuni għall-poplu Ewropew, li jkun miftuħ, varjat u msejjes fuq il-prinċipju tas-sussidjarjetà, kooperazzjoni bejn dawk kollha nvoluti fis-settur kulturali, il-promozzjoni ta' qafas leġislattiv li jwassal għal attivitajiet kulturali u li jiżgura rispett għad-diversità kulturali, u l-integrazzjoni tad-dimensjoni kulturali fil-politika tal-Komunità kif hemm provdut fl-Artikolu 151(4) tat-Trattat.(8) Biex titqajjem iż-żona kulturali komuni għall-poplu Ewropew, huwa essenzali li jiġu nkoraġġiti attivitajiet kreattivi, li jiġi promoss wirt kulturali b'dimensjoni Ewropea, tiġi nkoraġġita kuxjenza komuni għall-kultura u l-istorja tal-popli ta' l-Ewropa u jiġu sostnuti skambji kulturali bil-ħsieb li jittejjeb it-tixrid tal-għerf u jiġu stimulati l-kooperazzjoni u attivitajiet kreattivi.(9) Hemm il-ħtieġa, f'dan il-kuntest, li tiġi promossa kooperazzjoni akbar ma' dawk imdaħħla f'attivitajiet kulturali billi jiġi mħajjra biex jidħlu f'patti ta' ftehim ta' kooperazzjoni għall-implimentazzjoni ta' proġetti konġunti, biex isostnu aktar mill-qrib il-miżuri mmirati li għandhom profil għoli Ewropew, li jiġi provdut sostenn għal miżuri speċifiċi u inovattivi u biex jiġu nkoraġġiti skambji u djalogu fuq temi magħżula ta' interess Ewropew.(10) Il-programmi kulturali Kaljedoskopju, Ariane u Raphael stipulati, rispettivament, fid-Deċiżjoni Nru 719/96/KE [6], fid-Deċiżjoni Nru 2085/97/KE [7] u fid-Deċiżjoni Nru 2228/97/KE [8] tal-Parlament Ewropew u tal-Kunsill immarkaw l-ewwel stadju pożittiv fl-implimentazzjoni ta' l-azzjoni tal-Komunità swar il-kultura; iżda, l-isforzi kulturali tal-Komunità għandhom jiġu simplifikati u rinfurzati fuq il-bażi tar-riżultati ta'l-evalwazzjoni u l-kisbiet tal-programmi msemmija hawn fuq.(11) Skond il-komunikazzjoni tal-Kummissjoni "Agenda 2000", l-effettività tal-miżuri fil-livell tal-Komunità għandha tiżdied, notevolment billi jiġu konċentrati r-riżorsi disponibbli għall-politika nterna, inkluża azzjoni kulturali.(12) Inkisbet esperjenza konsiderevoli, partikolarment permezz ta'l-evalwazzjoni ta' l-ewwel programmi kulturali, il-konsultazzjoni fuq firxa wiesgħa tal-partijiet kollha interessati u r-riżultati tal-Forum Kulturali ta'l-Unjoni Ewropea miżmum fid-29 u fit-30 ta' Jannar 1998.(13) L-attivitajiet kulturali tal-Komunità għandhom jagħtu kont tan-natura speċifika, u bħala riżultat il-ħtiġiet speċjali, ta' kull żona kulturali.(14) Il-konklużjonijiet tal-Kunsill Ewropew f'Copenhagen fil-21 u t-23 ta' Ġunju 1993 talba għall-ftuħ ta' programmi tal-Komunità lill-pajjiżi ta' l-Ewropa ċentrali u tal-lvant li ffirmaw Patti ta' Ftehim ta' Assoċjazzjoni; il-Komunità ffirmat, ma' xi pajjiżi terzi, Patti ta' Ftehim ta' Kooperazzjoni li fihom klawżola dwar il-kultura.(15) Din id-Deċiżjoni għalhekk tistabbilixxi strument waħdieni ta' finanzjar u pprogrammar għall-kooperazzjoni kulturali, msejjaħ "programm Kultura 2000", għall-pejodu mill-1 ta' Jannar 2000 sal-31 ta' Diċembru 2004.(16) Din id-Deċiżjoni tistipula għat-tul ta' żmien kollu tal-programm qafas finanzjarju li jikkostitwixxi l-punt prinċipali ta' referenza, skond it-tifsira tal-punt 33 tal-Ftehim Interistituzzjonali bejn il-Parlament Ewropew, il-Kunsill u l-Kummissjoni tas-6 ta' Mejju 1999 dwar id-dixxiplina tal-baġit u t-titjib fil-proċedura tal-baġit. [9](17) Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tippreskrivi l-proċeduri għall-eżerċiżżju tas-setgħat ta' implimentazzjoni konfertiti fuq il-Kummissjoni. [10](18) Skond il-prinċipji tas-sussidjarjetà u l-proprozjonalità stabbiliti bl-Artikolu 5 tat-Trattat, billi l-għanijiet ta' din l-azzjoni ma jistgħux jinkisbu suffiċjentement mill-Itati Membri, jistgħu għalhekk, minħabba d-daqs jew l-effetti ta'l-azzjoni proposta, jinkisbu aħjar mill-Komunità; din id-Deċiżjoni hija limitata għall-minimu meħtieġ għall-ksib ta' dawk l-għanijiet u ma tmurx 'l hinn minn dak li huwa meħtieġ għal dak il-għan.(19) Il-programm Kultura 2000 għandu jkun l-uniku programm li jitħaddem mis-sena 2000 fil-qasam tal-kultura; għalhekk id-Deċiżjoni Nru 2228/97/KE għandha titħassar,IDDE¬IEDEW KIF ĠEJ:Artikolu 1Tul ta' żmien u għanijietStrument waħdieni ta' finanzjament u programmar għall-kooperazzjoni kulturali, hawnhekk iżjed 'l quddiem imsejjaħ il- "programm Kulturali 2000", huwa b'dan stabbilit għall-perjodu mill-1 ta' Jannar 200 sal-31 ta' Diċembru 2004.Il-programm Kultura 2000 għandu jikkontribwixxi għall-promozzjoni ta' żona kulturali komuni għall-popli Ewropej. F'dan il-kuntest, dan għandu jsostni l-kooperazzjoni bejn artisti kreattivi, operaturi kulturali, promoturi privati u pubbliċi, l-attivitajiet ta' retikolari kulturali, u msieħba oħrajn kif ukolll-istituzzjonijiet kulturali ta' l-Istati Membri u Stati oħrajn li jipparteċipaw sabiex jinkisbu l-għanijiet li ġejjin:(a) promozzjoni ta' djalogu kulturali u ta' għerf komuni tal-kultura u l-istorja tal-popli Ewropej;(b) promozzjoni ta' kreattività u t-tixrid transnazzjonali ta'kultura u ċ-ċaqliq ta' artisti, kreaturi u operaturi kulturali u professjonisti oħrajn u x-xogħlijiet tagħhom, b'enfasi qawwi fuq popli żgħar u soċjalment żvantaġġati u dwar diversità kulturali;(ċ) il-prominenza ta' diversità kulturali u l-iżvilupp ta' forom ġodda ta' espressajoni kulturali;(d) il-qsim u prominenza, f'livell Ewropew, tal-wirt komuni kulturali ta' sinjifikanza Ewropea; it-tixrid ta' teknika u l-promozzjoni ta' prattiċi tajba li jikkonċernaw il-konservazzjoni u s-salvagrad tagħhom;(e) li jingħata kont tar-rwol tal-kultura fl-iżvilupp soċjoekonomiku;(f) it-trawwim ta' djalogu interkulturali u skambju komuni bejn kulturi Ewropew u mhux Ewropej;(g) l-għarfien espliċitu tal-kultura bħala fattur ekonomiku u bħala fattur fl-integrazzjoni soċjali u ċ-ċittadinanza;(h) aċċess imtejjeb għall-u parteċipazzjoni fil-kultura ta' l-Unjoni Ewropea għall-akbar numru possibbli ta' ċittadini.Il-programm Kultura 200 għandu jtejjeb r-rabta effettiva b'miżuri implimentati taħt politika oħra tal-Komunità li għandha implikazzjonijiet kulturali.Artikolu 2Tipi ta' azzjonijiet kulturali u grajjietL-għanijiet elenkati fl-Artikolu 1 għandhom jinkisbu permezz tal-mezzi li ġejjin:(a) azzjonijiet speċifiċi inovattivi u/jew esperimentali;(b) azzjonijiet integrati koperti b'Patti ta' Ftehim ta' Kooperazzjoni strutturati, multiannwali;(ċ) ġrajjiet speċjali kulturali b'dimensjoni Ewropea u/jew internazzjonali.L-azzjonijiet u l-miżuri tagħhom ta' implimentazzjoni huma deskritti fl-Anness I. Dawn huma vetikali (li jikkonċernaw qasam kulturali wieħed) jew orizzontali (li jassoċjaw diversi oqsma kulturali).Artikolu 3BaġitIl-qafas finanzjarju għall-implimentazzjoni tal-programm Kultura 2000 għall-perjodu msemmi fl-Artikolu 1 huwa b'dan iffissat bħala Ewro 167 miljun.L-approprjazzjonijiet annwali għandhom ikunu awtorizzati mill-awtorità tal-baġit fil-limiti tal-perspettiva finanzjarja.Artikolu 4Implimentazzjoni1. Il-miżuri meħtieġa għall-implimentazzjoni ta' din id-Deċiżjoni li jirrelataw mal-kwistjonijiet elenkati hawn taħt għandhom ikunu adottati skond il-proċedura ta' amministrazzjoni msemmija fl-Artikolu 5(2):(a) il-prijoritajiet u l-linji gwida ġenerali għall-miżuri kollha deskritti fl-Anness I u l-programm annwali li jirriżulta minnhom,(b) il-bilanċ ġenerali bejn l-azzjonijiet kollha,(ċ) ir-regoli ta' l-għażla u l-kriterji għat-tipi varji ta' proġett deskritti fl-Anness I,Azzjonijiet I.1, I.2 u I.3,(d) is-sostenn finanzjarju li għandu jiġi provdut mill-ammonti tal-Komunità, it-tul ta' żmien, it-tqassim u l-benefiċjarji,(e) il-proċeduri dettaljati għall-immonitorjar u l-evalwazzjoni ta' dan il-programm, flimkien mal-konklużżjonijiet tar-rapport ta' stima li hemm provvedimrent dwaru fl-Artikolu 8 u kull miżura oħra li taġġusta mill-ġdid il-programm Kultura 2000 li tirriżulta mir-rapport ta' stima.2. Il-miżuri meħtieġa għall-implimentazzjoini ta' din id-Deċiżjoni li jirrelataw mal-kwistjonijiet l-oħra kollha għandhom ikunu adottati skond il-proċedura ta' konsulenza msemmija fl-Artikolu 5(3).Artikolu 5Kumitat1. Il-Kummissjoni għandha tkun megħjuna minn Kumitat.2. Kull fejn issir riferenza għal dan il-paragrafu, l-Artikoli 4 u 7 tad-Deċiżjoni 1999/468/KE għandhom jgħoddu, wara li jingħata kont tad-disposizzjonijiet ta' l-Artikolu 8 tagħha.Il-perjodu msemmi fl-Artikolu 4(3) tad-Deċiżjoni 1999/468/KE għandu jkun iffissat bħala wieħed ta' xahrejn.3. Kull fejn issir riferenza għal dan il-paragrafu, l-Artikoli 3 u 7 tad-Deċiżjoni 1999/468/KE għandhom jgħoddu, wara li jingħata kont tad-disposizzjonijiet ta' l-Artikolu 8 tagħha.4. Il-Kumitat għandu jadotta r-regoli tiegħu ta' proċedura.Artikolu 6Konsistenza u komplementarjetàFl-implimentazzjoni tal-programm Kultura 2000, il-Kummissjoni għandha, b'kooperazzjoni ma' l-Istati Membri, tiżgura l-konsistenza kollox ma' kollox u l-komplementarjetà mal-politika rilevanti tal-Komunità u azzjonijiet li jkollhom impatt fuq il-qasam tal-kultura. Dan jista' jinvolvi l-possibbilità li jiġu nklużi proġetti komplementari ffinanzjati minn programmi oħrajn tal-Komunità.Artikolu 7Pajjiżi terzi u organizzazzjonijiet internazzjonaliIl-programm Kultura 2000 għandu jkun miftuħ għall-parteċipazzjoni mill-pajjiżi taż-Żona Ekonomika Ewropea u wkoll għall-parteċipazzjoni minn ¬ipru u l-pajjiżi assoċjati ta' l-Ewropa ¬entrali u tal-lvant skond il-kondizzjonijiet preskritti fil-Patti ta' Ftehim ta' Assoċjazzjoni jew fil-Protokolli addizzjonali għall-Patti ta' Ftehim ta' Asoċjazzjoni li jirrelataw mal-parteċipazzjoni fi programmi tal-Komunità konklużi jew li għandhom ikunu konklużi ma' dawk il-pajjiżi.Il-programm Kultura 2000 għandu wkoll jippermetti l-kooperazzjoni ma' pajjiżi terzi oħrajn li kkonkludew Patti ta' Ftehim ta' Assoċjazzjoni jew Kooperazzjoni li jkun fihom klawżoli kulturali, fuq il-bażi ta' fondi addizzjonali magħmula disponibbli skond proċeduri li għandhom jiġu miftiehma mal-pajjiżi in kwistjoni.Il-programm Kultura 2000 għandu jippermetti azzjoni konġunta ma' organizzazzjonijiet internazzjonali kompetenti fil-qasam tal-kultura, bħall-UNESCO jew il-Kunsill ta'l-Ewropa, fuq il-bażi ta' kontribuzzjonijiet konġunti u skond ir-regoli varji li jipprevalu f'kull istituzzjoni jew organizzazzjoni għar-realizzazzjoni ta' l-azzjonijiet kulturali u l-grajjiet elenkati fl-Artikolu 2.Artikolu 8Evalwazzjoni u monitorjarMhux aktar tard mill-31 ta' Diċembru 2002 il-Kummissjoni għandha tippresenta lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport dettaljat ta' stima dwar ir-riżultati tal-programm Kultura 2000, wara li jingħata kont ta' l-għanijiet tiegħu, u akkumpanjat fejn meħtieġ bi proposta biex tiġi emendata din id-Deċiżjoni.Mat-tlestija tal-programm Kulturali 2000, il-Kummissjoni għandha tippresenta rapport dwar l-implimentazzjoni tiegħu lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni. Barra minn dan, il-Kummissjoni għandha tippresenta kull sena rapport qasir li jimmonitorja is-sitwazzjoni ta'l-implimentazzjoni tal-programm Kultura 2000 lill-Parlament Ewropew,lill-Kunsill u lill-Kumitat tar-Reġjuni.Dawn ir-rapporti ta' stima għandhom jenfasizzaw b'mod partikolari il-ħolqien ta' valur miżjud, partikolarment ta' natura kulturali, u l-konsegwenzi soċjoekonomiċi tas-sostenn finanzjarju tal-Komunità.Artikolu 9TħassirId-Deċiżjoni Nru 2228/97/KE għandha tiġi mħassra b'effett mill-1 ta' Jannar 2000.Artikolu 10Bidu fis-seħħDin id-Deċiżjoni għandha tidħol fis-seħħ fid-data tal-pubblikazzjoni tagħha fil-Ġurnal Uffiċjali tal-Komunitajiet Ewropej.Hija għandha tgħodd mill-1 ta' Jannar 2000.Magħmul fi Brussel, fl-14 ta' Frar 2000.Għall-Parlament EwropewIl-PresidentN. FontaineGħall-KunsillIl-PresidentJ. Gana[1] ĠU C 211, 7.7.1998, p. 18[2] ĠU C 51, 22.2.1999, p. 68.[3] Opinjoni tal-Parlament Ewropew tal-5 ta’ Novembru 1998 (ĠU C 359, 23.11.1998, p. 28), Posizzjoni Komuni tal-Kunsill tat-28 ta’ Ġunju 1999 (ĠU C 232, 13.8.1999, p. 25) u Deċiżjoni tal-Parlament Ewropew tat-28 ta’ Ottubru 1999 (għada mhux ippublikata fil-Ġurnal Uffiċjali). Deċiżjoni tal-Kunsill ta’ l-24 ta’ Jannar 2000 u Deċiżjoni tal-Parlament Ewropew tat-3 ta’ Frar 2000.[4] ĠU L 161, 26.6.1999, p. 1.[5] ĠU C 305, 7.10.1997, p. 1.[6] ĠU L 99, 20.04.1996, p. 20.[7] ĠU L 291, 24.10.1997, p. 26.[8] ĠU L 305, 8.11.1997, p. 31.[9] ĠU C 172, 18.6.1999, p. 1.[10] ĠU L 184, 17.7.1999, p. 23.--------------------------------------------------ANNESS IATTIVITAJIET U MIŻURI TA' IMPLIMENTAZZJONI GĦALL-PROGRAMM KULTURA 2000I. Deskrizzjoni ta' azzjonijiet u ġrajjietI.1. Azzjonijiet speċifiċi inovattivi u/jew esperimentaliKull sena l-Komunità għandha ssostni attivitajiet u proġetti mwettqa bi sħab jew fil-forom ta' retikolati. Dawn il-proġetti għandhom jinvolvu operaturi minn ta' l-anqas tlett Stati li jipparteċipaw fil-programm Kultura 2000, fuq il-bażi ta' prijoritajiet definiti wara konsultazzjoni mal-Kumitat imsemmi fl-Artikolu 5, mingħajr preġudizzju li ssir offerta ta' parteċipazzjoni fil-programm lill-pajjiżi assoċjati skond il-proċedura maħsuba fl-Artikolu 7. Dawn l-azzjonijiet għandhom ikopru fil-prinċipju perjodu ta' sena waħda li jista' jiġi mtawwal għal sentejn supplimentari. Dawn l-azzjonijiet vertikali (li jikkonċernaw qasam kulturali wieħed) jew azzjonijiet orizzontali (li jassoċjaw diversi oqsma kulturali) għandhom ikunu inovattivi u/jew esperimentali u jimmiraw primarjament biex jagħmlu dan li ġej:(i) iqegħdu l-enfasi prinċipali fuq l-iffaċilitar ta' l-aċċess għall-kultura u fuq parteċipazzjoni kulturali aktar wiesa' mill-poplu fl-Ewropa, fid-diversità kollha tagħhom soċjali, reġjonali u kulturali, b'mod partikolari żagħżagħ u dawk l-artar mhux privileġġati;(ii) iħajjru l-emerġenza u l-firxa ta' forom ġodda ta' espressjoni, fi ħdan u flimkien ma' oqsma kulturali tradizzjonali (bħal musika, l-arti tal-palk, l-arti tal-plastik u viżwali, fotografija, arkitettura, lettratura, kotba, qari, il-wirt kulturtali nkluż il-pajsaġġ kulturali u kultura tat-tfal);(iii) isostnu proġetti mmirati li jtejjbu l-aċċess għall-kotba u l-qari, kif ukoll taħriġ ta' professjonisti li jaħdmu fil-qasam;(iv) isostnu proġetti ta' kooperazzjoni mmirati li jikkonservaw, jaqsmu jenfasizzaw u jissalvagwaedaw, fil-livell Ewropew, il-wirt komuni kulturali ta' sinjifikat Ewropew;(v) isostnu l-ħolqien ta'prodotti multimedja, imfassla biex jilħqu l-ħtiġiet ta' pubbliku differenti, u b'hekk jagħmlu aktar viżibbli u aċċessibbli għal kulħadd il-ħolqien artistiku Ewropew;(vi) iħajjru inizjattivi, diskussjonijiet u kooperazzjoni bejn operaturi kulturali u soċjokulturali li jaħdmu fil-qasam ta'l-integrazzjoni soċjali, speċjalment integrazzjoni taż-żagħżagħ;(vii) irawwmu djalogu interkulturali u skambju reċiproku bejn kulturi Ewropej u oħrajn, b'mod partikolari billi jħajjru kooperazzjoni dwar suġġetti ta' interess komuni bejn istituzzjonijiet kulturali u/jew operaturi oħrajn fl-Istati Membri u dawk f'pajjiżi terzi;(viii) jippromwovu t-tixrid ta' ġrajjiet kulturali ħajjin bl-użu ta' teknoloġiji ġodda tas-soċjetà ta' l-informazzjoni.Is-sostenn tal-Komunità ma għandux jisboq is-60 % tal-baġit għal azzjoni speċifika. Fil-parti l-kbira tal-każi dan is-sostenn ma għandux ikun anqas minn Ewro 50000 u mhux aktar minn Ewro 150000 fis-sena.I.2. Azzjonijiet integrati koperti b'patti ta' ftehim ta' kooperazzjoni kulturali strutturali, transnazzjonali multiannwaliIlprogramm Kultura 2000 għandu jinkoraġġixxi relazzjonijiet aktar mill-qrib u xogħol konġunt billi jsostni retikolati kulturali u, b'mod partikolari, retikolati ta'operaturi, korpi kulturali u istituzzjonijiet kulturali, li jinvolvu b'mod partikolari professjonisti fi Stati differenti li jipparteċipaw bil-ħsieb li jirrealizzaw proġetti kulturali strutturati kemm ġewwa kif ukoll barra l-Komunità. Din il-miżura tirrelata ma' proġetti sinjifikanti ta' kwalità b'dimensjoni Ewropea, li tinvolvi ta'l-anqas ħames Stati li jipparteċipaw fil-progarmm Kultura 2000.Il-Patti ta' Ftehim ta' Kooperazzjoni kulturali għandhom ikunu mmirati lejn it-twettieq ta' azzjonijiet kulturali strutturati, multiannwali, bejn operaturi ta' diversi Stati Membri u dawk ta' Stati oħrajn li jipparteċipaw fil-programm Kultura 2000. Dawn il-Patti ta' Ftehim għandhom jikkonċernaw azzjonijiet transnazzjonali li jikkonċernaw qasam kulturali wieħed, (azzjonijiet vertikali) bħall-mużika, l-arti tal-palk, arti tal-plastik u viżwali, kotba u qari inklużi t-traduzzjoni u l-wirt kulturali. B'żieda dawn għandhom jippromwovu, ukoll bl-użu ta' midja ġdida, il-ksib ta' azzjonijiet tarns-setturali integrati (azzjonijiet orizzontali bbażati fuq is-sinerġija), jiġifieri l-assoċjar ta' diversi oqsma kulturali.Il-Patti ta' Ftehim ta' Kooperazzjoni proposti b'dan il-mod għal sa tlett snin għandhom jinkludu l-attivitajiet kollha li ġejjin jew uħud minnhom:(i) il-koproduzzjonijiet u ċ-ċirkolazzjoni ta' xogħolijiet u ġrajjiet kulturali oħrajn fl-Unjoni Ewropea (per eżempju esibizzjonijiet, festivals, eċċ.), u jintgħamlu disponibbli għall-akbar numru possibbli ta' ċittadini;(ii) il-mobilità ta' artisti, kreaturi u operaturi kulturali oħrajn;(iii) aktar taħriġ għall-professjonisti fil-qasam kulturali u skambju ta' esperjenzi kemm f'termini akkademiċi u prattiċi;(iv) it-titjib ta' siti kulturali u monumenti ġewwa l-Komunità bil-ħsieb li titqajjem kuxjenza ta' kultura Ewropea;(v) proġetti ta' riċerka, kampanji ta' kuxjenza pubblika, attivitajiet għat-tagħlim u t-tixrid ta' għerf, laqgħat, kungressi, laqgħat dwar temi kulturali ta' importanza Ewropea;(vi) l-użu ta' teknoloġiji ġodda;(vii) proġetti mmirati li jenfasizzaw id-diversità kulturali u l-multilingwiżmu, jippromwovu konoxxenza komuni ta' l-istorja, l-għeruq, il-valuri kulturali komuni tal-popli Ewropej u l-wirt kulturali komuni tagħhom.Wara konsultazzjonijiet mal-Kumitat imsemmi fl-Artikolu 5(1) tad-Deċiżjoni, il-Komunità għandha tagħti sostenn għal-implimentazzjoni ta' Patti ta' Ftehim ta' Kooperazzjoni kulturali. Għandu jkun maħsub biex tiġi koperta mhux biss parti mill-iffinanzjar tal-proġett, iżda wkoll spejjeż li jirrelataw mal-istabbiliment inizjali ta' kooperazzjoni dejjiema, li tista' tkun multiannwali, f'forma legali rikonoxxuta f'wieħed mill-Istati Membri ta' l-Unjoni.Sabiex il-ftehim ikun eliġibbli, l-attivitajiet li jkopri għandhom jinvolvu operaturi minn ta' l-anqas ħames Stati li jipparetċipaw fil-programm Kultura 2000.Dawk responsabbli għall-Patti ta' Ftehim ta' Kooperazzjoni kulturali multiannwali li jirċievu sostenn tal-Komunità għal aktar minn sena waħda għandhom jibgħatu lill-Kummissjoni fl-aħħar ta' kull sena sommarju ta'l-attivitajiet imwettqa u l-ispiża fuq kull attività, sabiex is-sostenn tal-Komunità jinġieb 'l quddiem matul il-perjodu tal-proġett.Is-sostenn tal-Komunità ma għandux jisboq is-60 % tal-baġit tal-Ftehim ta' Kooperazzjoni kulturali. Ma għandux ikun aktar minn Ewro 300000 fis-sena.Dan is-sostenn jista' jiżdied b'massimu ta' 20 % sabiex ikopri l-ispejjeż rilevanti magħmula fl-amministrazzjoni tal-Patti ta' Ftehim ta' Kooperazzjoni kulturali.I.3. Ġrajjiet speċjali kulturali b'dimensjoni Ewropea jew internazzjonaliDawn il-ġrajjiet, sostanzjali fl-iskali tagħhom u fil-għan, għandhom jiġu milqugħa tajjeb mill-poplu ta'l-Ewropea u jgħinu niex jiżdied is-sens tagħhom li jkunu jagħmlu parti mill-istess komunità kif ukoll biex isiru konxji mid-diversità kulturali ta' l-Istati Membri, kif ukoll għal djagolu interkulturali u internazzjonali.Dawn il-ġrajjiet jinkludu b'mod partikolari:(i) il-Kapitali Ewropea ta' Kultura u x-Xahar Kulturali Ewropew;(ii) l-organizzazzjoni ta' konferenzi biex jiġu studjati kwistjonijiet ta' interess komuni kulturali sabiex jitrawwem djalogu kulturali kemm ġewwa kif ukoll barra l-Komunità;(iii) l-organizzazzjoni ta' ġrajjiet inovattivi kulturali li jkollhom appell qawwi u li jkunu aċċessibbli għaċ-ċittadini b'mod ġenerali, partikolarment fil-qasam tal-wirt kulturali, attivitajiet artistiċi u l-istorja Ewropea, u li b'mod partikolari jipprovdu rabta bejn l-edukazzjoni, l-arti u l-kultura;(iv) ir-rikonoxximent u l-enfasi fuq talent artistiku Ewropew, partikolarment fost iż-żagħżagħ per mezz ta', fost ħwejjeġ oħra, premjijiet Ewropej fl-isferi varji kulturali: lettaratura, traduzzjoni, arkitettura, eċċ.;(v) sostenn għall-proġetti ammessi mill-awtoritajiet xierqa ta' l-Istati li jipparteċipaw u li jinvolvu l-konservazzjoni u s-salvagward tal-wirt kulturali ta' importanza prominenti li jikkontribwixxu għall-iżvilupp u t-tixrid ta' kunċetti inovattivi, metodi u teknika f'livell Ewropew u li jkunu jistgħu jiġu deskritti bħala "laboratorji ta' wirt Ewropew".Il-projoritajiet li jirrelataw ma' dawn il-ġrajjiet għandhom ikunu stabbiliti wara konsultazzjoni mal-Kumitat imsemmi fl-Artikolu 5 tad-Deċiżjoni.Is-sostenn tal-Komunità ma għandux jisboq is-60 % tal-baġit għal grajja speċjali kulturali. Ma għndux ikun anqas minn Ewro 200000 jew aktar minn Ewro miljun wieħed għall-ġrajjiet imsemmija fil-partita (i). Għall-ġrajjiet imsemmija fil-partiti (ii) sa (v), il-limiti li jikkorrispondu għandhom fil-parti l-kbira tal-każi ma jkunux anqas minn Ewro 150000 fis-sena u fil-każi kollha mhux aktar minn Ewro 300000 fis-sena. L-alokazzjoni indikattiva għal dawn l-attivitajiet għandhom ikunu 10 % tal-qafas finanzjarju tal-programm.It-tlett tipi ta' ġrajjiet u azzjonijiet deskritti fl-I.1, I.2 u I.3 isegwu jew attitudni vertikali (li jikkonċernaw qasam kulturali wieħed) jew orizzontali (assoċjati ma' diversi oqsma kulturali).Deskrizzjoni indikattiva ta' dawn l-attitudnijiet hija provduta fl-Anness II.II. Koordinazzjoni ma' strumenti oħrajn tal-Komunità fil-qasam tal-kulturaIl-Kummissjoni għandha tiżgura l-koordinazzjoni ma' l-istrumenti l-oħrajn tal-Komunità attivi fl-isfera kulturali permezz ta' azzjonijier speċifiċi, Patti ta' Ftehim ta' Kooperazzjoni kulturali u ġrajjiet speċjali kulturali, prinċipalment bil-ħsieb li tippromwovi u tirranġa għall-kollaborazzjoni bejn setturi b'interessi komuni u li jikkonverġu, bħal, per eżempju:- turiżmu u kultura (permezz ta' turiżmu kulturali),- kultura, edukazzjoni u żagħżagħ (b'mod partikolari, presentazzjonijiet fi skejjel u kulleġġi ta' prodotti awdjuviżwali u multimidja dwar il-kultura Ewropea, b'kummertarju minn artisti kreattivi u li jaħdmu fil-qasam),- kultura u impieġi (l-inkoraġġiment ta'ħolqien ta' impiegi fis-settur kulturali, speċjalment fl-oqsma ġodda kulturali),- kultura u relazzjonijiet esterni,- statistika kulturali li tirriżulta minn skambju ta' informazzjoni komparattiva statistika fil-livell tal-Komunità,- il-kultura u s-suq intern,- kultura u riċerka,- kultura u esportazzjoni ta' oġġetti kulturali.III. KomunikazzjoniDawk li jirċievu sostenn tal-Komunità għandhom isemmu espliċitament dan is-sostenn, bl-aktar mod prominenti possibbli, fl-informazzjoni kollha u l-komunikazzjonijiet li jirrelataw mal-proġett.IV. Għajnuna teknika u azzjonijiet li jakkumpanjawFl-esekuzzjoni tal-programm Kultura 2000, il-Kummissjoni jista' jkollha rikors għal organizzazzjonijiet ta' għajnuna teknika li għaliha jkun ippjanat il-finanzjament fi ħdan l-iffinanzjar totali tal-programm li ma tisboqx it-3 % ta' dan imsemmi l-aħħar. Hija tista' wkoll, taħt l-istess kondizzjonijiet, tagħmel użu minn esperti jew retikolati ta' esperti.B'żieda, il-Kummissjoni tista' tirranġa studji ta' evalwazzjoni kif ukoll torganizza laqgħat, diskussjonijiet jew laqgħat oħrajn ta' esperti li jistgħu jgħinu fl-implimentazzjoni tal-programm Kultura 2000. Il-Kummissjoni tista' wkoll torganizza azzjonijiet li jirrelataw ma' informazzjoni, publikazzjoni u tixrid.V. Punti ta' kuntattIl-Kummissjoni u l-Istati Membri għandhomnjorganizzaw fuq bażi volontarju, u jżidu, l-iskambju komuni ta' informazzjoni għal użu fl-implimentazzjoni tal-programm Kultura 2000, permezz ta'punti kulturali ta' kuntatt li għandhom ikunu responsabbli għal:- promozzjoni tal-programm,- l-iffaċilitar ta' aċċess għall-programm għal, u l-inkoraġġiment għall-parteċipazzjoni fl-attivitajiet tiegħu bl-akbar numru ta' professjonisti u operaturi fil-qasam kulturali possibbli, permezz tat-tixrid effettiv ta' informazzjoni,- il-provvediment ta' rabta effiċjenti ma' l-istituzzjonijiet varji li jipprovdu għajnuna lis-settur kulturali fl-Istati Membri, u b'hekk tikkontribwixi għall-komplementarjetà bejn il-miżuri meħuda taħt il-programm Kultura 2000 u l-miżuri nazzjonali ta' sostenn,- tipprovdi informazzjoni u kuntatt fil-livell xieraq bejn operaturi li jipparteċipaw fil –programm Kultura 2000 u dawk li jipparteċipaw fi programmi oħrajn ta-Komunità miftuħa għall-proġetti kulturali.VI. Tqassim tal-baġit sħiħVI.1. Fil-bidu ta' l-operazzjoni, u mhux aktar tard mill-1 ta' Marzu ta' kull sena, il-Kummissjoni għandha tibgħat lill-Kumitat tqassim bil-quddiem tar-riżorsi tal-baġit skond it-tip ta' azzjoni, waqt li tagħti kont, għal dan il-għan, l-għanijiet stipulati fl-Artikolu 1 tad-Deċiżjoni.VI.2. Il-fondi disponibbli għandhom jitqassmu internament suġġetti għall-linji gwida indikattivi li ġejjin:(a) il-fondi allokati għal azzjonijiet inovattivi speċifiċi u/jew esperimentali ma għandhomx ikunu ta' aktar minn 45 % tal-baġit annwali tal-programm Kultura 2000;(b) il-fondi allokati għal azzjonijiet integrati koperti b'Patti ta' Ftehim ta' Kooperazzjoni Kulturali strutturati, multiannwali ma għandhomx ikunu ta' anqas minn 35 % tal-baġit annwali tal-programm Kultura 2000;(ċ) il-fondi allokati għal ġrajjiet speċjali kulturali b'dimensjoni Ewropea u/jew internazzjonali għandhom ikunu madwar 10 % tal-baġit annwali għall-programm Kultura 2000;(d) il-bqija tan-nefqa, inklużi l-ispejjeż relatati mal-punti ta' kuntatt, għandha tkun madwar 105 tal-baġit annwali għall-programm Kultura 2000.VI.3. Il-perċentwali kollha mogħtija hawn fuq huma indikattivi u jistgħu jiġu adatti mill-Kumitat skond il-proċedura preskritta fl-Artikolu 4 tad-Deċiżjoni.--------------------------------------------------ANNEX IIDESKRIZZJONI INDIKATTIVA TA' ATTITUDNIJIET VERTIKALI U ORIZZONTALIIt-tlett azzjonijiet tal-programm Kultura 2000 jirrappresentaw jew attitudni vertikali (li tikkonċerna qasam kulturali wieħed) jew attitudni orizzontali (li tassoċja diversi oqsma kulturali).Bħala indikazzjoni, dawn jistgħu jiġu kunsidrati bil-mod li ġej.I. Attitudni vertikaliDin timplika attitudni settorali li tfittex li tagħti kont tal-ħtiġiet speċifiċi ta' kull qasam kulturali, b'mod partikolari.(a) fl-oqsma li ġejjin: mużika, l-arti tal-palk, l-arti tal-plastik u viżwali, l-arkitettura, kif ukoll tirrigwarda forom oħrajn ta' espressjoni artistika, per eżempju l-multimidja, l-fotografija, il-kultura tat-tfal u l-arti fit-triq. Din l-attitudni, skond l-aspetti individwali ta'kull qasam kulturali, għandha:(i) tippromwovi skambji u kooperazzjoni bejn operaturi kulturali;(ii) tgħin iċ-ċaqliq ta' artisti u x-xogħlijiet tagħhom madwar l-Ewropa;(iii) ittejjeb il-possibbiltajiet ta' taħriġ u aktar taħriġ, b'mod partikolari fejn maqgħud mal-mobilità mtejjba ta' dawk li jaħdmu fil-qasam kulturali (inklużi għalliema u studenti);(iv) tħajjar il-kreattività, waqt li ssostni l-implimentazzjoni ta' attivitajiet li jippromwovu artisti Ewropej u x-xogħlijiet tagħhom fl-oqsma msemmija hawn fuq ġewwa l-Ewropa u tiffavorixxi politika ta' djalogu u skambji ma' kulturi dinjija oħrajn;(v) issostni inizjattivi li jistgħu jużaw il-kreattività bħala mess ta' integrazzjoni soċjali.(b) Fir-rigward tal-kotba, l-qari u t-traduzzjoni, din l-attitudni timmira biex:(i) tinkoraġġixxi skambjinu kooperazzjoni bejn istituzzjonijiet u/jew individwi minn Stati Membri differenti u pajjiżi oħrajn li jipparteċipaw fil-programm kif ukoll pajjiżi terzi;(ii) ittejjeb il-konsapevolezza u t-tqassim ta' ħolqien letterarju u l-istorja tal-poplu Ewropew billi ssosti t-traduzzjoni ta' xogħlijiet letterarji, drammatiċi u ta' riferenza, speċjalment dawk f'lingwi Ewropej anqas użati u l-lingwi tal-pajjiżi Ewropej ċentrali u tal-lvant;(iii) tħajjar il-mobilità u aktar taħriġ ta' dawk li jaħdmu fil-qasam tal-kotba u tal-qari;(iv) tippromwovi l-kotba u l-qari, b'mod partikolari fiż-żagħżagħ u dawk is-setturi tas-soċjetà anqas favoriti.Il-kondizzjonijiet preskritti fl-ewwel paragrafu ta' l-Anness I.1 jikkonċernaw in-numru minimu ta'operaturi li huwa meħtieġ minn pajjiżi li jipparteċipaw sabiex jiġu presentati proġetti taħt il-programm "Kultura 2000", jistgħu jiġu adattati sabiex jagħtu kont tal-ħtiġiet speċifiċi tat-traduzzjoni letterarja.(ċ) Fir-rigward ta' wirt kulturali ta' importanza Ewropea, b'mod partikolari intelletwali u mhux intelletwali, wirt mobbli u immobbli (mużewijiet u kollezzjonijiet, libreriji, arkivji, inklużi arkivji fotografiċi, arkivji awdjoviżwali li jkopru xogħlijiet kulturali), wirt arkeoloġiku u taħt l-ilma, wirt ta' arkitettura, dawk is-siti kulturali kollha u pajsaġġi (oġġetti kulturali u naturali), din l-attitudni tfittex:(i) li tinkoraġġixxi proġetti ta’ kooperazzjoni immirati lejn il-konservazzjoni u r-restawr tal-wirt kulturali Ewropew;(ii) li tinkoraġġixxi l-iżvilupp ta’ kooperazzjoni internazzjonali bejn istituzzjonijiet u/jew operaturi, sabiex tikkontribwixxi għal skambju ta’ teknika u l-iżvilupp ta’ l-aħjar prattika fir-rigward tal-konservazzjoni u s-salvagwrad tal-wirt kulturali;(iii) li ttejjeb l-aċċess għall-wirt kulturali; fejn ikun hemm dimensjoni Ewropea, u tinkoraġġixxi –parteċipazzjoni attiva tal-pubbliku in ġenerali, b’mod partikolari tfal, żagħżagħ, u abitanti mċaħda mill-kultura minn reġjuni rurali jew periferali tal-Komunità;(iv) li tinkoraġġixxi l-mobilità u t-taħriġ dwar il-wirt kulturali ħal dawk li jaħdmu fis-settur kulturali;(v) li tinkoraġġixxi kooperazzjoni internazzjonali għall-iżvilupp ta’ teknoloġiji ġodda u inovazzjoni f’setturi differenti tal-wirt u fir-rigward tal-konservazzjoni ta’ snajja u metodi tradizzjonali;(vi) li tagħti kont tal-wirt f’politka u programmi oħrajn tal-Komunità;(vii) li tinkoraġġixxi l-kooperazzjoni ma' pajjiżi terzi u l-organizzazzjonijiet internazzjonali rilevanti.Il-ħtiġiet speċifiċi tas-setturi differenti tal-ħajja kulturali (arti tal-palk u viżwali, kotba u qari, wirt kulturali, eċċ.) għandu jingħata kont tagħhom b’mod bilanċjat fl-allokazzjoin tal-fondiII. Attitudni orizzontaliDin l-attitudni tfittex li tippromwovi sinerġija u tiżviluppa kreazzjoni kulturali, kemm permezz tal-promozzjoni ta’ attivitajiet trans-settorali li jinvolvu numru ta’ setturi kulturali, kif ukoll permezz tas-sosteniment ta’ attivitajiet konġunti li jinvolvu programmi u politika differenti tal-Komunità (b’mod partikolari dawk li jikkonċernaw l-edukazzjoni, iż-żagħżagħ, it-taħriġ professjonali,l-impiegi, eċċ.).L-allokazzjoni indikattiva għal dawn l-attivitajiet għandhom ikunu 10 % tal-qafas finanzjarju tal-programm.--------------------------------------------------


title: 2013/230/UE: Deċiżjoni tal-Kunsill tal- 14 ta’ Mejju 2013 dwar it-tnedija ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) fil-Bulgarija

text:
               24.5.2013

               MT

               Il-Ġurnal Uffiċjali tal-Unjoni Ewropea

               L 138/12

         DEĊIŻJONI TAL-KUNSILL
   tal-14 ta’ Mejju 2013
   dwar it-tnedija ta’ skambju awtomatizzat ta’ data fir-rigward ta’ Data dwar ir-Reġistrazzjoni tal-Vetturi (VRD) fil-Bulgarija
   (2013/230/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), b’mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Taħt il-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, korpi, uffiċċji u aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sa meta dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Konsegwentement, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u prova pilota.

               (4)

               F’konformità mal-Kapitolu 4, il-punt 1.1. tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma relevanti tal-Kunsill jikkonċerna kull wieħed mill-iskambji awtomatizzati ta’ data u għandu jiġi mwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija relevanti ta’ data.

               (5)

               Il-Bulgarija lestiet il-kwestjonarju dwar il-protezzjoni tad-data u l-kwestjonarju dwar id-Data dwar ir-Reġistrazzjoni tal-Vetturi (VRD).

               (6)

               Saret b’suċċess prova pilota mill-Bulgarija mal-Pajjiżi l-Baxxi.

               (7)

               Saret żjara ta’ evalwazzjoni fil-Bulgarija u sar rapport dwar iż-żjara ta’ evalwazzjoni mill-iskwadra ta’ evalwazzjoni Belġjana/Olandiża li ntbagħat lill-Grupp ta’ Ħidma relevanti tal-Kunsill.

               (8)

               Ġie ppreżentat lill-Kunsill rapport ta’ evalwazzjoni ġenerali, li jagħti sintesi tar-riżultati tal-kwestjonarju, taż-żjara ta’ evalwazzjoni u tal-prova pilota fir-rigward tal-VRD,

         ADOTTA DIN ID-DEĊIŻJONI:
   Artikolu 1
   Għall-finijiet ta’ tiftix awtomatizzat ta’ data dwar ir-reġistrazzjoni tal-vetturi (VRD), il-Bulgarija implimentat bis-sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali taħt l-Artikolu 12 ta’ dik id-Deċiżjoni mill-jum tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-14 ta’ Mejju 2013.

            Għall-Kunsill

            Il-President

         M. NOONAN

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: 2010/260/: Deċiżjoni tal-Kummissjoni tal- 4 ta’ Mejju 2010 dwar il-Pjan ta’ Sigurtà għall-operar tas-Sistema tal-Informazzjoni dwar il-Viża

text:
               5.5.2010

               MT

               Il-Ġurnal Uffiċjali tal-Unjoni Ewropea

               L 112/25

         DEĊIŻJONI TAL-KUMMISSJONI
   tal-4 ta’ Mejju 2010
   dwar il-Pjan ta’ Sigurtà għall-operar tas-Sistema tal-Informazzjoni dwar il-Viża
   (2010/260/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 767/2008 tal-Parlament Ewropew u tal-Kunsill tad-9 ta’ Lulju 2008 dwar is-Sistema tal-Informazzjoni dwar il-Viża (il-VIS) u l-iskambju tad-dejta bejn l-Istati Membri dwar viżi għal perjodu qasir (ir-Regolament tal-VIS) (1), u b’mod partikulari l-Artikolu 32 tiegħu,
   Billi:

               (1)

               L-Artikolu 32(3) tar-Regolament (KE) Nru 767/2008 jipprevedi li l-Awtorità ta’ Ġestjoni għandha tieħu l-miżuri meħtieġa sabiex tikseb l-għanijiet fil-qasam tas-sigurtà preskritti fl-Artikolu 32(2) rigward l-operar tal-VIS, inkluż l-addozzjoni ta’ pjan ta’ sigurtà.

               (2)

               L-Artikolu 26(4) tar-Regolament (KE) 767/2008 jipprovdi li matul perjodu tranżizzjonali qabel ma l-Awtorità tal-Ġestjoni tieħu r-responsabbiltajiet tagħha, il-Kummissjoni għandha tkun responsabbli għat-tmexxija operazzjonali tal-VIS.

               (3)

               Ir-Regolament (KE) Nru 45/2001 tal-Parlament Ewropew u tal-Kunsill (2) japplika għall-ipproċessar tad-dejta personali mill-Kummissjoni meta twettaq ir-responsabbiltajiet tagħha fil-ġestjoni operazzjonali tal-VIS.

               (4)

               L-Artikolu 26(7) tar-Regolament (KE) Nru 767/2008 jipprovdi li fejn il-Kummissjoni tiddelega r-responsabbiltajiet tagħha matul il-perjodu tranżizzjonali qabel ma l-Awtorità tal-Ġestjoni tieħu r-responsabilitajiet tagħha, hija għandha tiżgura li din id-delegazzjoni ma taffettwax b’mod negattiv xi mekkaniżmu ta’ kontroll effettiv taħt l-liġi tal-Unjoni, kif ukoll tal-Qorti tal-Ġustizzja, il-Qorti tal-Awdituri jew is-Superviżur Ewropew tal-Ħarsien tad-Dejta.

               (5)

               L-Awtorità tal-Ġestjoni għandha tistabbilixxi l-pjan ta’ sigurtà tagħha f’relazzjoni mal-VIS la darba tkun ħadet ir-responsabbiltajiet tagħha.

               (6)

               Id-Deċiżjoni tal-Kummissjoni 2008/602/KE tas-17 ta’ Ġunju 2008 li tistabbilixxi l-arkitettura fiżika u r-rekwiżiti tal-interfaces nazzjonali u tal-infrastruttura ta’ komunikazzjoni bejn il-VIS Ċentrali u l-interfaces nazzjonali għall-fażi tal-iżvilupp (3) iddeskriviet is-servizzi ta’ sigurtà meħtieġa applikabbli għan-netwerk tal-VIS.

               (7)

               L-Artikolu 27 tar-Regolament (KE) Nru 767/2008 jipprovdi li l-VIS ċentrali prinċipali, li twettaq funzjonijiet ta’ superviżjoni u amministrazzjoni teknika, għandha tkun ippustjata fi Strasburgu (Franza) u l-VIS Ċentrali ta’ riżerva (backup), li tkun kapaċi tiżgura l-funzjonalitajiet kollha tal-VIS Ċentrali prinċipali f’każ ta’ ħsara fis-sistema, għandha tkun ippustjata f’Sankt Johann im Pongau (l-Awstrija).

               (8)

               Ir-rwoli tal-uffiċjali tas-sigurtà għandhom jiġu stabbiliti sabiex jiġi żgurat rispons effiċċjenti u immedjat għall-inċidenti tas-sigurtà u r-rappurtar tagħhom.

               (9)

               Għandha titwaqqaf Politika tas-Sigurtà li tiddeskrivi d-dettalji tekniċi u organizzazzjonali kollha f’konformità mad-dispożizzjonijiet ta’ din id-Deċiżjoni.

               (10)

               Il-miżuri għandhom jiġu definiti biex jiżguraw livell adatt ta’ sigurtà tal-operar tal-VIS,

         ADOTTAT DIN ID-DEĊIŻJONI:
   KAPITOLU I

      DISPOŻIZZJONIJIET ĠENERALI

   Artikolu 1
   Suġġett
   Din id-Deċiżjoni tikkostitwixxi l-miżuri u l-organizzazzjoni ta’ sigurtà (pjan ta’ sigurtà) fi ħdan it-tifsira tal-Artikolu 32(3) tar-Regolament (KE) Nru 767/2008.
   KAPITOLU II

      ORGANIZZAZZJONI, RESPONSABBILTAJIET U ĠESTJONI TAL-INĊIDENTI

   Artikolu 2
   Kompiti tal-Kummissjoni
   1.   Il-Kummissjoni għandha timplimenta u tissorvelja l-effettività tal-miżuri tas-sigurtà tagħha għall-VIS ċentrali u l-infrastruttura ta’ komunikazzjoni msemmija f’din id-Deċiżjoni.
   2.   Il-Kummissjoni għandha taħtar Uffiċjal għas-Sigurtà tas-Sistema minn fost l-uffiċjali tagħha. L-Uffiċjal għas-Sigurtà tas-Sistema għandu jinħatar mid-Direttur Ġenerali tad-Direttorat-Ġenerali għall-Ġustizzja, il-Libertà u s-Sigurtà tal-Kummissjoni. Il-ħidmiet tal-Uffiċjal għas-Sigurtà tas-Sistema għandhom jinkludu b’mod partikolari:

               (a)

               it-tħejjija, l-aġġornar u r-reviżjoni tal-Politika tas-Sigurtà kif deskritti fl-Artikolu 7 ta’ din id-Deċiżjoni;

               (b)

               monitoraġġ tal-effettività tal-implimentazzjoni tal-proċeduri ta’ sigurtà tal-VIS ċentrali u tal-infrastruttura tal-komunikazzjoni;

               (c)

               kontribut għat-tħejjija tar-rappurtar relatat mas-sigurtà kif imsemmi fl-Artikolu 50(3) u 50(4) tar-Regolament (KE) Nru 767/2008;

               (d)

               twettiq ta’ ħidmiet ta’ koordinazzjoni u assistenza fil-verifiki mwettqa mis-Superviżur Ewropew għall-Ħarsien tad-Dejta msemmi fl-Artikolu 42 tar-Regolament (KE) Nru 767/2008;

               (e)

               monitoraġġ li din id-Deċiżjoni u l-Politika tas-Sigurtà jiġu applikati sewwa u b’mod sħiħ mill-kuntrattur inkluż is-sottokuntratturi involuti b’kull mod fil-ġestjoni u l-operar tal-VIS;

               (f)

               li jżomm lista ta’ punti ta’ kuntatt nazzjonali uniċi għas-sigurtà tal-VIS u jaqsamha mal-Uffiċjali għas-Sigurtà Lokali għall-VIS Ċentrali u għall-infrastruttura tal-komunikazzjoni.

         Artikolu 3
   L-Uffiċjal għas-Sigurtà Lokali għall-VIS Ċentrali
   1.   Mingħajr preġudizzju għall-Artikolu 8, il-Kummissjoni għandha taħtar Uffiċjal għas-Sigurtà Lokali għall-VIS ċentrali minn fost l-uffiċjali tagħha. Il-kunflitti ta’ interess bejn id-dover tal-Uffiċjal għas-Sigurtà Lokali u kull dover uffiċjali ieħor għandhom jiġu evitati. L-Uffiċjal għas-Sigurtà Lokali għall-VIS ċentrali għandu jinħatar mid-Direttur Ġenerali tad-Direttorat-Ġenerali għall-Ġustizzja, il-Libertà u s-Sigurtà tal-Kummissjoni.
   2.   L-Uffiċjal għas-Sigurtà Lokali għall-VIS ċentrali għandu jiżgura li l-miżuri ta’ sigurtà msemmija f’din id-Deċiżjoni jiġu implimentati u l-proċeduri ta’ sigurtà jiġu segwiti fil-VIS prinċipali ċentrali. Rigward il-VIS ċentrali ta’ riżerva, l-Uffiċjal għas-Sigurtà Lokali għall-VIS ċentrali għandu jiżgura li l-miżuri ta’ sigurtà msemmija f’din id-Deċiżjoni, ħlief dawk imsemmija fl-Artikolu 10, jiġu implimentati u l-proċeduri ta’ sigurtà relatati jiġu segwiti.
   3.   L-Uffiċjal għas-Sigurtà Lokali għall-VIS ċentrali jista’ jassenja waħda jew uħud mill-ħidmiet tiegħu jew tagħha lill-persunal subordinat. Il-kunflitti ta’ interess bejn id-dover li jeżegwixxi dawk il-ħidmiet u kull dover uffiċjali ieħor għandhom jiġu evitati. Numru tat-telefon u indirizz uniku għandhom jippermettu lill-Uffiċjal għas-Sigurtà Lokali li jikkuntattja lis-subordinat/a tiegħu/tagħha f’kwalunkwe ħin.
   4.   L-Uffiċjal għas-Sigurtà Lokali għall-VIS ċentrali għandu jwettaq il-ħidmiet li jirriżultaw mill-miżuri ta’ sigurtà li għandhom jittieħdu fis-siti tal-VIS ċentrali prinċipali u ta’ riżerva, fi ħdan il-limiti tal-paragrafu 1, inkluż b’mod partikolari:

               (a)

               il-ħidmiet ta’ sigurtà operazzjonali lokali jinkludu verifiki tal-firewalls, testjar regolari tas-sigurtà, verifiki u rappurtar;

               (b)

               monitoraġġ tal-effettività tal-pjan tal-kontinwità tal-attività u żgurar li jitwettqu l-eżerċizzji regolari;

               (c)

               il-kisba tal-evidenza, u rappurtar lill-Uffiċjal għas-Sigurtà tas-Sistema, ta’ kull aċċident li jista’ jkollu impatt fuq is-sigurtà tal-VIS ċentrali jew l-infrastruttura tal-komunikazzjoni;

               (d)

               li jiġi infurmat l-Uffiċjal għas-Sigurtà tas-Sistema jekk il-Politika tas-Sigurtà tkun teħtieġ tiġi emendata;

               (e)

               monitoraġġ li din id-Deċiżjoni u l-Politika tas-Sigurtà jiġu applikati minn kwalunkwe kuntrattur inkluż is-sottokuntratturi involuti b’kull mod fil-ġestjoni u l-operar tal-VIS ċentrali;

               (f)

               li jiġi żgurat li l-persunal ikun konxju tal-obbligi u l-monitoraġġ tal-applikazzjoni tal-Politika tas-Sigurtà;

               (g)

               monitoraġġ tal-iżviluppi tas-sigurtà tal-IT u li jiġi żgurat li l-persunal jiġi mħarreġ b’mod adegwat;

               (h)

               tħejjija tal-informazzjoni u l-għażliet bażiċi għat-twaqqif, aġġornament u r-reviżjoni tal-Politika tas-Sigurtà skont l-Artikolu 7.

         Artikolu 4
   L-Uffiċjal għas-Sigurtà Lokali għall-infrastruttura tal-komunikazzjoni
   1.   Mingħajr preġudizzju għall-Artikolu 8, il-Kummissjoni għandha taħtar Uffiċjal għas-Sigurtà Lokali għall-infrastruttura tal-komunikazzjoni minn fost l-uffiċjali tagħha. Il-kunflitti ta’ interess bejn id-dover tal-Uffiċjal għas-Sigurtà Lokali u kull dover uffiċjali ieħor għandhom jiġu evitati. L-Uffiċjal għas-Sigurtà Lokali għall-Infrastruttura tal-Komunikazzjoni għandu jinħatar mid-Direttur Ġenerali tad-Direttorat-Ġenerali għall-Ġustizzja, il-Libertà u s-Sigurtà tal-Kummissjoni.
   2.   L-Uffiċjal għas-Sigurtà Lokali għall-infrastruttura tal-komunikazzjoni għandu jissorvelja l-funzjonament tal-infrastruttura tal-komunikazzjoni u jiżgura li l-miżuri tas-sigurtà jiġu implimentati u l-proċeduri tas-sigurtà segwiti.
   3.   L-Uffiċjal għas-Sigurtà Lokali għall-infrastruttura tal-komunikazzjoni jista’ jassenja waħda jew uħud mill-ħidmiet tiegħu jew tagħha lill-persunal subordinat. Il-kunflitti ta’ interess bejn id-dover li jeżegwixxi dawk il-ħidmiet u kull dover uffiċjali ieħor għandhom jiġu evitati. Numru tat-telefon u indirizz uniku għandhom jippermettu lill-Uffiċjal għas-Sigurtà Lokali li jikkuntattja lis-subordinat/a tiegħu/tagħha f’kwalunkwe ħin.
   4.   L-Uffiċjal għas-Sigurtà Lokali għall-infrastruttura tal-komunikazzjoni għandu jwettaq il-ħidmiet li jirriżultaw mill-miżuri ta’ sigurtà relatati mal-infrastruttura tal-komunikazzjonim inkluż b’mod partikolari:

               (a)

               il-ħidmiet ta’ sigurtà operazzjonali kollha relatati mal-infrastruttura tal-komunikazzjoni bħal, firewalls, testjar regolari tas-sigurtà, verifiki u rappurtar;

               (b)

               monitoraġġ tal-effettività tal-pjan tal-kontinwità tal-attività u żgurar li jitwettqu l-eżerċizzji regolari;

               (c)

               il-kisba tal-evidenza, u rappurtar lill-Uffiċjal għas-Sigurtà tas-Sistema, ta’ kull aċċident li jista’ jkollu impatt fuq is-sigurtà tal-infrastruttura tal-komunikazzjoni jew fuq il-VIS ċentrali jew fuq is-sistemi nazzjonali;

               (d)

               li jiġi infurmat l-Uffiċjal għas-Sigurtà tas-Sistema jekk il-Politika tas-Sigurtà tkun teħtieġ tiġi emendata;

               (e)

               monitoraġġ li din id-Deċiżjoni u l-Politika tas-Sigurtà jiġu applikati minn kwalunkwe kuntrattur inkluż is-sottokuntratturi involuti b’kull mod fil-ġestjoni tal-infrastruttura tal-komunikazzjoni;

               (f)

               li jiġi żgurat li l-persunal ikun konxju tal-obbligi u l-monitoraġġ tal-applikazzjoni tal-Politika tas-Sigurtà;

               (g)

               monitoraġġ tal-iżviluppi tas-sigurtà tal-IT u li jiġi żgurat li l-persunal jiġi mħarreġ b’mod adegwat;

               (h)

               tħejjija tal-informazzjoni u l-għażliet bażiċi għat-twaqqif, l-aġġornament u r-reviżjoni tal-Politika tas-Sigurtà skont l-Artikolu 7.

         Artikolu 5
   Inċidenti tas-sigurtà
   1.   Kull avveniment li jkollu jew jista’ jkollu impatt fuq is-sigurtà tal-operar tal-VIS u li jista’ jikkawża dannu jew telf għall-VIS għandu jitqies bħala inċident tas-sigurtà, speċjalment fejn seta’ kien hemm aċċess għad-dejta jew fejn tkun ġiet kompromessa d-disponibbiltà, l-integrità u l-kunfidenzjalità tad-dejta.
   2.   Il-Politika tas-Sigurtà għandha tistabbilixxi l-proċeduri għall-irkupru minn inċident. L-inċidenti tas-sigurtà għandhom jiġu ġestiti biex ikun żgurat rispons mgħaġġel, effettiv u adatt f’konformità mal-Politika tas-Sigurtà.
   3.   L-informazzjoni rigward inċident tas-sigurtà li għandu jew jista’ jkollu impatt fuq l-operar tal-VIS fi Stat Membru jew dwar id-disponibbiltà, l-integrità u l-kunfidenzjalità tad-dejta tal-VIS imdaħħla minn Stat Membru, għandha tiġi provduta lill-Istat Membru konċernat. L-inċidenti tas-sigurtà għandhom jiġu notifikati lill-Uffiċjal tal-Protezzjoni tad-Dejta tal-Kummissjoni.
   Artikolu 6
   Ġestjoni tal-inċidenti
   1.   Il-persunal u l-kuntratturi kollha involuti fl-iżvilupp, fil-ġestjoni u l-operar tal-VIS għandhom ikunu meħtieġa jinnutaw u jirrapportaw kull dgħjufija fis-sigurtà osservata jew suspettata fl-operar tal-VIS lill-Uffiċjal għas-Sigurtà tas-Sistema jew l-Uffiċjal għas-Sigurtà Lokali għall-VIS ċentrali jew lill-Uffiċjal għas-Sigurtà Lokali għall-infrastruttura tal-komunikazzjoni, kif adatt.
   2.   F’każ ta’ sejba ta’ xi inċident li għandu jew li jista’ jkollu impatt fuq is-sigurtà tal-operar tal-VIS, l-Uffiċjal għas-Sigurtà Lokali għall-VIS ċentrali jew l-Uffiċjal għas-Sigurtà Lokali għall-infrastruttura tal-komunikazzjoni għandu jinforma malajr kemm jista’ jkun lill-Uffiċjal tas-Sigurtà tas-Sistema u, fejn adatt, il-punt ta’ kuntratt nazzjonali uniku għas-sigurtà tal-VIS, jekk jeżisti tali punt ta’ kuntatt fl-Istat Membru in kwestjoni, jew bil-miktub, jew f’każ ta’ urġenza estrema, permezz ta’ kanali oħra ta’ komunikazzjoni. Ir-rapport għandu jkun fih deskrizzjoni tal-inċident tas-sigurtà, il-livell ta’ riskju, il-konsegwenzi possibbli u l-miżuri li ttieħdu jew li kellhom jittieħdu biex jitnaqqas ir-riskju.
   3.   Kull evidenza f’relazzjoni mal-inċident tas-sigurtà għandha tiġi miġbura immedjatament mill-Uffiċjal għas-Sigurtà Lokali għall-VIS ċentrali jew l-Uffiċjal għas-Sigurtà Lokali għall-infrastruttura tal-komunikazzjoni, kif xieraq. Sakemm huwa possibbli taħt id-dispożizzjonijiet tal-ħarsien tad-dejta applikabbli, tali evidenza għandha mbagħad issir disponibbli lill-Uffiċjal għas-Sigurtà tas-Sistema fuq talba mingħandu.
   4.   Proċessi ta’ feedback għandhom jiġu implimentati biex jiżguraw li l-informazzjoni dwar ir-riżultati tiġi komunikata, ladarba l-inċident ikun ġie trattat u magħluq.
   KAPITOLU III

      MIŻURI TA’ SIGURTÀ

   Artikolu 7
   Il-Politika tas-Sigurtà
   1.   Id-Direttur Ġenerali tad-Direttorat-Ġenerali għall-Ġustizzja, il-Libertà u s-Sigurtà għandu jistabbilixxi, jaġġorna u regolarment jirrevedi Politika ta’ Sigurtà vinkolanti f’konformità ma’ din id-Deċiżjoni. Il-Politika tas-Sigurtà għandha tipprovdi għal proċeduri dettaljati u miżuri biex tipproteġi kontra theddid għad-disponibbiltà, l-integrità u l-kunfidenzjalità tal-VIS, inkluż pjanijiet ta’ emerġenza, sabiex jiġi żgurat livell adatt ta’ sigurtà kif preskritt minn din id-Deċiżjoni. Il-Politika tas-Sigurtà għandha tikkonforma ma’ din id-Deċiżjoni.
   2.   Il-Politika tas-Sigurtà għandha tkun bażata fuq valutazzjoni tar-riskju. Il-miżuri deskritti mill-Politika tas-Sigurtà għandhom ikunu proporzjonali mar-riskji identifikati.
   3.   Il-valutazzjoni tar-riskju u l-Politika tas-Sigurtà għandhom ikunu aġġornati jekk il-bidliet teknoloġiċi, l-identifikazzjoni ta’ theddid ġdid jew xi ċirkostanzi oħra jagħmluha neċessarju. Il-Politika tas-Sigurtà għandha tkun riveduta f’kwalunkwe każ fuq bażi annwali biex jiġi żgurat li għadha adatta biex twieġeb għall-aħħar valutazzjoni tar-riskju jew għall-bidliet, theddid jew ċirkostanzi kollha relevanti ġodda identifikati fit-teknoloġija.
   4.   Il-Politika tas-Sigurtà għandha titħejja mill-Uffiċjal għas-Sigurtà Lokali, b’koordinazzjoni mal-Uffiċjal għas-Sigurtà Lokali għall-VIS u l-Uffiċjal għas-Sigurtà Lokali għall-infrastruttura tal-komunikazzjoni.
   Artikolu 8
   Implimentazzjoni tal-miżuri tas-sigurtà
   1.   L-implimentazzjoni tal-ħidmiet u l-kundizzjonijiet stabbiliti f’din id-Deċiżjoni u fil-Politika tas-Sigurtà, inkluż il-ħidma tal-ħatra tal-Uffiċjal għas-Sigurtà Lokali, jistgħu jingħataw b’kuntratt jew jiġu afdati f’idejn korpi pubbliċi jew privati.
   2.   F’dan il-każ il-Kummissjoni għandha tiżgura permezz ta’ ftehim li jorbot legalment li jkun hemm konformità sħiħa mal-kundizzjonijiet stabbiliti f’din id-Deċiżjoni u fil-Politika tas-Sigurtà. Fil-każ ta’ delegazzjoni jew kuntrattar tal-ħidmiet lil Uffiċjal għas-Sigurtà Lokali maħtur, il-Kummissjoni għandha tiżgura li tiġi konsultata, permezz ta’ ftehim li jorbot legalment, dwar il-persuna li trid tinħatar bħala Uffiċjal għas-Sigurtà Lokali.
   Artikolu 9
   Kontroll għall-aċċess tal-faċilitajiet
   1.   Għandhom jintużaw perimetri tas-sigurtà b’barrieri adatti u kontroll tad-dħul biex jiġu protetti żoni li jkun fihom faċilitajiet għall-ipproċessar tad-dejta.
   2.   Fi ħdan il-perimetri tas-sigurtà, iż-żoni siguri għandhom ikunu definiti biex iħarsu l-komponenti fiżiċi (l-assi), inkluż hardware, midja u consoles tad-dejta, pjanijiet u dokumenti oħra fuq il-VIS kif ukoll uffiċċji u postijiet oħra tax-xogħol ta’ persunal involut fl-operar tal-VIS. Dawn iż-żoni siguri huma mħarsa minn kontrolli tad-dħul adatti biex jiżguraw li jkun biss persunal awtorizzat li jkollu aċċess. Ix-xogħol fiż-żoni siguri għandu jkun soġġett għal regoli dettaljati tas-sigurtà stabbiliti fil-Politika tas-Sigurtà.
   3.   Sigurtà fiżika għall-uffiċċji, kmamar u faċilitajiet għandha tkun prevista u installata. Il-punti tal-aċċess bħaż-żoni ta’ forniment u tagħbija u punti oħra fejn il-persuni mhux awtorizzati jistgħu jidħlu fil-bini għandhom ikunu kontrollati u, jekk possibbli, iżolati mill-faċilitajiet tal-ipproċessar tad-dejta biex jiġi evitat aċċess mhux awtorizzat.
   4.   Protezzjoni fiżika tal-perimetri tas-sigurtà kontra ħsara minn diżastri naturali jew kawżati mill-bniedem għandha titfassal u tiġi applikata b’mod proporzjonali mar-riskju.
   5.   It-tagħmir għandu jiġi mħares minn theddid fiżiku u ambjentali u minn opportunitajiet ta’ aċċess mhux awtorizzat.
   6.   Jekk tali informazzjoni tkun disponibbli għall-Kummissjoni, għandha żżid mal-lista msemmija fl-Artikolu 2(2)(f) punt uniku ta’ kuntatt għall-monitoraġġ tal-implimentazzjoni tad-dispożizzjonijiet ta’ dan l-Artikolu fil-post fejn tkun tinsab il- VIS ċentrali ta’ riżerva.
   Artikolu 10
   Midja tad-dejta u kontroll tal-assi
   1.   Midja trasferibbli li jkun fihom id-dejta għandhom ikunu protetti kontra l-aċċess mhux awtorizzat, l-użu ħażin jew it-tħassir, u l-integrità tad-dejta għandha tkun żgurata matul il-perjodu sħiħ li fuqhom ikun hemm id-dejta.
   2.   Il-midja għandhom jintremew b’mod sigur meta ma jkunux aktar meħtieġa, skont il-proċeduri dettaljati u stabbiliti fil-Politika tas-Sigurtà.
   3.   L-inventarji għandhom jiżguraw li l-informazzjoni dwar il-post tal-ħażna, il-perjodu ta’ żamma applikabbli u l-aċċess għall-awtorizzazzjonijiet ikunu disponibbli.
   4.   L-assi kollha importanti tal-VIS ċentrali u l-infrastruttura tal-komunikazzjoni għandhom ikunu identifikati, sabiex ikunu jistgħu jiġu mħarsa skont l-importanza tagħhom. Għandu jinżamm reġistru aġġornat tat-tagħmir rilevanti tal-IT.
   5.   Għandha tkun disponibbli dokumentazzjoni aġġornata tal-VIS ċentrali u l-infrastruttura tal-komunikazzjoni. Tali dokumentazzjoni għandha tkun imħarsa kontra l-aċċess mhux awtorizzat.
   Artikolu 11
   Kontroll tal-ħażna
   1.   Għandhom jittieħdu miżuri adatti biex jiżguraw ħażna adatta tal-informazzjoni u l-prevenzjoni tal-aċċess mhux awtorizzat.
   2.   L-oġġetti kollha tat-tagħmir li jkun fihom il-midja tal-ħażna għandhom jiġu verifikati biex jiġi żgurat li d-dejta sensittiva tkun tneħħiet jew tkun ġiet kompletament sostitwita, qabel tintrema, jew inkella tinqered b’mod sigur.
   Artikolu 12
   Kontroll tal-password
   1.   Il-Passwords għandhom jinżammu b’mod sigur u jitqiesu bħala kunfidenzjali. F’każ ta’ sospett li password partikolari ma tkunx baqgħet sigrieta, il-password għandha tinbidel immedjatament jew il-kont tal-utent għandu jiġi deattivat. Għandhom jintużaw identitajiet tal-utenti uniċi u individwali.
   2.   Fil-Politika tas-Sigurtà, għandhom jiġu definiti l-proċeduri dwar kif wieħed jidħol u joħroġ fis-sistema (logging) sabiex jiġi evitat kull dħul mhux awtorizzat.
   Artikolu 13
   Kontroll tal-Aċċess
   1.   Il-Politika tas-Sigurtà għandha tistabbilixxi reġistrazzjoni formali tal-persunal u proċedura ta’ tneħħija tar-reġistrazzjoni li tkun fis-seħħ sabiex tagħti aċċess u tirtira l-aċċess għall-hardware u s-software tal-VIS fil-VIS ċentrali għall-fini tal-ġestjoni operazzjonali. L-allokazzjoni u l-użu ta’ kredenzjali adegwati tal-aċċess (passwords jew mezzi adatti oħra) għandhom ikunu kontrollati permezz ta’ proċess formali tal-ġestjoni kif stabbilit fil-Politika tas-Sigurtà.
   2.   L-aċċess għall-hardware u s-software tal-VIS fil-VIS ċentrali għandu jkun:

               (i)

               ristrett għal persuni awtorizzati;

               (ii)

               jkun limitat għal każijiet fejn l-iskop leġittimu skont l-Artikoli 42 u 50(2) tar-Regolament (KE) Nru 767/2008 ikun jista’ jiġi identifikat;

               (iii)

               ma jaqbiżx il-perjodu u l-iskop neċessarju għall-fini tal-aċċess; kif ukoll

               (iv)

               iseħħ biss skont il-politika ta’ kontroll tal-aċċess li trid tiġi definita fil-Politika tas-Sigurtà.

         3.   Jintużaw biss software u l-consoles awtorizzati mill-Uffiċjal għas-Sigurtà Lokali għall-VIS ċentrali, fil-VIS ċentrali. L-użu ta’ utilitajiet tas-sistema li jistgħu jkunu kapaċi jevitaw il-kontrolli tas-sistema u tal-applications għandu jkun ristrett u kontrollat. Għandu jkun hemm fis-seħħ proċeduri għall-kontroll tal-installazzjoni tas-software.
   Artikolu 14
   Kontroll tal-komunikazzjoni
   L-infrastruttura tal-komunikazzjoni għandha tiġi sorveljata sabiex tipprovdi disponibbiltà, integrità u kunfidenzjalità għall-iskambji tal-informazzjoni. Għandhom jintużaw mezzi kriptografiċi biex iħarsu d-dejta trażmessa permezz tal-infrastruttura tal-komunikazzjoni.
   Artikolu 15
   Kontroll tad-dejta tar-rekordjar
   Il-kontijiet għall-persuni awtorizzati biex jidħlu fis-software tal-VIS mill-VIS ċentrali għandhom ikunu sorveljati mill-Uffiċjal għas-Sigurtà Lokali għall-VIS ċentrali. L-użu ta’ dawk il-kontijiet, inkluż il-ħin u l-identità tal-utent għandhom ikunu reġistrati.
   Artikolu 16
   Kontroll tat-trasport
   1.   Fil-Politika tas-Sigurtà għandhom jiġu definiti miżuri adatti biex jevitaw qari, aċċess, modifikar jew tħassir mhux awtorizzat tad-dejta personali matul it-trażmissjoni lejn jew mill-VIS jew matul it-trasport tal-midja tad-dejta. Id-dispożizzjonijiet għandhom jiġu elenkati fil-Politika tas-Sigurtà fir-rigward tat-tipi ta’ ammissibbiltà għal trażmissjoni jew trasport kif ukoll fir-rispett tal-proċeduri ta’ responsabbiltà għat-trasport ta’ oġġetti u l-wasla tagħhom fil-post tad-destinazzjoni. Il-medium tad-dejta m’għandu jkun fih ebda dejta oħra apparti dik li qed tintbagħat.
   2.   Is-servizzi mwassla minn partijiet terzi li jinvolvu aċċess, proċessar, komunikazzjoni jew immaniġġjar tal-faċilitajiet għall-ipproċessar tad-dejta jew li jżidu prodotti jew servizzi f’faċilitajiet għall-ipproċessar tad-dejta għandu jkollhom il-kontrolli tas-sigurtà integrati adatti.
   Artikolu 17
   Is-sigurtà tal-infrastruttura tal-komunikazzjoni
   1.   L-infrastruttura tal-komunikazzjoni għandha tiġi ġestita u kontrollata b’mod adegwat sabiex titħares minn tħeddid u biex tiġi żgurata s-sigurtà tal-infrastruttura tal-komunikazzjoni nfisha u tal-VIS ċentrali, inkluż id-dejta skambjata permezz tagħha.
   2.   Il-karatteristiċi tas-sigurtà, il-livelli ta’ servizzi u l-kundizzjonijiet tal-ġestjoni tas-servizzi kollha tan-netwerk għandhom jiġu identifikati mal-fornitur tas-servizz fil-ftehim għas-servizz tan-netwerk.
   3.   Apparti l-protezzjonijiet tal-punti tal-aċċess tal-VIS, kull servizz addizzjonali li jintuża mill-infrastruttura tal-komunikazzjoni għandu jiġi mħares ukoll. Miżuri adatti għandhom jiġu definiti fil-Politika tas-Sigurtà.
   Artikolu 18
   Sorveljanza
   1.   Il-logs li jirrekordjaw l-informazzjoni msemmija fl-Artikolu 34(1) tar-Regolament (KE) Nru 767/2008 relatati ma’ kull aċċess u mal-operazzjonijiet kollha tal-ipproċessar tad-dejta fil-VIS ċentrali għandhom jinżammu f’post sigur, u jkunu aċċessibbli mill-postijiet fejn jinsabu il-VIS ċentrali prinċipali u ta’ riżerva, għall-perjodu msemmi fl-Artikolu 34(2) tar-Regolament (KE) Nru 767/2008.
   2.   Il-proċeduri li jissorveljaw l-użu jew id-difetti fil-faċilitajiet tal-ipproċessar tal-informazzjoni huma stabbiliti fil-Politika tas-Sigurtà u r-riżultati tal-attivitajiet ta’ sorveljanza jiġu riveduti regolarment. Jekk ikun meħtieġ, għandha tittieħed azzjoni xierqa.
   3.   Il-faċilitajiet ta’ logging u logs għandhom jitħarsu biex ma jiġux imbagħbsa u għandhom jitħarsu wkoll mill-aċċess mhux awtorizzat b’tali mod li jissodisfaw il-kundizzjonijiet tal-ġbir u ż-żamma tal-evidenza għall-perjodu tal-ħażna.
   Artikolu 19
   Miżuri kriptografiċi
   Miżuri kriptografiċi għandhom jintużaw fejn ikun adatt għall-ħarsien tal-informazzjoni. L-użu tagħhom, flimkien mal-iskopijiet u l-kundizzjonijiet, irid ikun approvat bil-quddiem mill-Uffiċjal għas-Sigurtà tas-Sistema.
   KAPITOLU IV

      SIGURTÀ TAR-RIŻORSI UMANI

   Artikolu 20
   Profili tal-persunal
   1.   Il-Politika tas-Sigurtà għandha tiddefenixxi l-funzjonijiet u r-responsabbiltajiet tal-persuni li huma awtorizzati li jidħlu fil-VIS, inkluż l-infrastruttura tal-komunikazzjoni.
   2.   Ir-rwoli u r-responsabbiltajiet tas-sigurtà tal-persunal tal-Kummissjoni, tal-kuntratturi tal-persunal involut fil-ġestjoni operazzjonali għandhom ikunu definiti, dokumentati u komunikati lill-persuni konċernati. Id-deskrizzjoni tal-impjieg u l-għanijiet għandhom jelenkaw dawk ir-rwoli u responsabbiltajiet għall-persunal tal-Kummissjoni; il-ftehimiet dwar il-kuntratti jew is-servizzi għandhom jelenkawhom għall-kuntratturi.
   3.   Ftehimiet ta’ kunfidenzjalità u segretezza għandhom isiru mal-persuni kollha li għalihom japplikaw ir-regoli tas-servizz pubbliku tal-Unjoni Ewropea jew tal-Istati Membri. Il-persunal obbligat li jaħdem fid-dejta tal-VIS għandu jkollu l-approvazzjoni neċessarja jew iċ-ċertifikazzjoni skont il-proċeduri dettaljati li għandhom jiġu stabbiliti fil-Politika tas-Sigurtà.
   Artikolu 21
   Informazzjoni lill-persunal
   1.   Il-persunal kif ukoll, fejn rilevanti, il-kuntratturi għandhom jirċievu t-taħriġ adatt fil-qasam tal-kuxjenza dwar is-sigurtà, obbligi legali, politiki u proċeduri, f’dak li għandu x’jaqsam max-xogħol tagħhom.
   2.   Fit-tmiem tal-impjieg jew tal-kuntratt tagħhom, ir-responsabbiltajiet relatati mal-bidla fl-impjieg jew it-tmiem tal-impjieg għandhom ikunu definiti għall-persunal u l-kuntratturi fil-Politika tas-Sigurtà, kif ukoll il-proċeduri biex jiġi mmaniġġjat ir-ritorn tal-assi u t-tneħħija tad-drittijiet tal-aċċess.
   KAPITOLU V

      DISPOŻIZZJONI FINALI

   Artikolu 22
   L-applikabbiltà
   1.   Din id-Deċiżjoni għandha ssir applikabbli mid-data determinata mill-Kummissjoni skont l-Artikolu 48(1) tar-Regolament (KE) Nru 767/2008.
   2.   Din id-Deċiżjoni għandha tiskadi meta l-Awtorità tal-Ġestjoni tieħu r-responsabbiltajiet tagħha.

      Magħmul fi Brussell, l-4 ta’ Mejju 2010.

            Għall-Kummissjoni

            Il-President

         José Manuel BARROSO

      (1)  ĠU L 218, 13.8.2008, p. 60.

      (2)  ĠU L 8, 12.1.2001, p. 1.

      (3)  ĠU L 194, 23.7.2008, p. 3.


title: 2008/326/KE: Deċiżjoni tal-Kummissjoni tal- 11 ta' April 2008 li taġġusta l-koeffiċjenti korrettivi applikabbli mill- 1 ta’ Frar 2007 , l- 1 ta’ Marzu 2007 , l- 1 ta’ April 2007 , l- 1 ta’ Mejju 2007 u l- 1 ta’ Ġunju 2007 għar-rimunerazzjonijiet ta’ l-uffiċjali, l-aġenti temporanji u l-aġenti b’kuntratt tal-Komunitajiet Ewropej li jservu f’pajjiżi terzi

text:
               24.4.2008

               MT

               Il-Ġurnal Uffiċjali ta’ l-Unjoni Ewropea

               L 112/26

         DEĊIŻJONI TAL-KUMMISSJONI
   tal-11 ta' April 2008
   li taġġusta l-koeffiċjenti korrettivi applikabbli mill-1 ta’ Frar 2007, l-1 ta’ Marzu 2007, l-1 ta’ April 2007, l-1 ta’ Mejju 2007 u l-1 ta’ Ġunju 2007 għar-rimunerazzjonijiet ta’ l-uffiċjali, l-aġenti temporanji u l-aġenti b’kuntratt tal-Komunitajiet Ewropej li jservu f’pajjiżi terzi
   (2008/326/KE)
   IL-KUMMISSJONI TAL-KOMUNITAJIET EWROPEJ,
   wara li kkunsidrat it-Trattat li jistabbilixxi l-Komunità Ewropea,
   wara li kkunsidrat ir-Regolamenti tal-Persunal ta’ l-Uffiċjali tal-Komunitajiet Ewropej u r-reġim applikabbli għall-aġenti oħra tal-Komunitajiet, stabbiliti mir-Regolament tal-Kunsill (KEE, Euratom, KEFA) Nru 259/68 (1) u notevolment it-tieni paragrafu ta’ l-Artikolu 13, ta’ l-Anness X tiegħu,
   Billi:

               (1)

               Permezz tar-Regolament tal-Kunsill (KE) Nru 453/2007 (2) kienu ffissati, b’applikazzjoni ta’ l-ewwel paragrafu ta’ l-Artikolu 13, ta’ l-Anness X tar-Regolamenti ta-Personal il-koeffiċjenti korrettivi li jaffettwaw il-pagi, mill-1 ta’ Lulju 2006, fil-valuta tal-pajjiż fejn huma ssekondati, ta’ l-uffiċjali, l-aġenti temporanji u l-aġenti kuntrattwali tal-Komunitajiet Ewropej issekondati fil-pajjiżi terzi.

               (2)

               Huwa meħtieġ li jkunu adattati, f’konformità mat-tieni paragrafu ta’ l-Artikolu 13, ta’ l-Anness X tar-Regolamenti tal-Persunal, mill-1 ta’ Frar 2007, l-1 ta’ Marzu 2007, l-1 ta’ April 2007, l-1 ta’ Mejju 2007 u l-1 ta’ Ġunju 2007, uħud minn dawn il-koeffiċjenti korrettivi, minħabba li fl-istatistiċi għad-dispożizzjoni tal-Kummissjoni, il-varjazzjoni fl-għoli tal-ħajja, ikkalkulata skond il-koeffiċjent korrettiv u r-rata tal-kambju korrispondenti, tidher li hi, għal ċerti pajjiżi terzi, superjuri għal 5 % mill-aħħar iffissar jew adattament,

         IDDEĊIEDA KIF ĠEJ:
   Artikolu Uniku
   B’effett mill-1 ta’ Frar 2007, l-1 ta’ Marzu 2007, l-1 ta’ April 2007, l-1 ta’ Mejju 2007, u l-1 ta’ Ġunju 2007, il-koeffiċjenti korrettivi, applikabbli għall-pagi ta’ l-uffiċjali, l-aġenti temporanji u l-aġenti kuntrattwali tal-Komunitajiet Ewropej issekondati f’pajjiżi terzi imħallsa bil-valuta tal-pajjiż fejn huma ssekondati, huma dawk indikati fl-Anness ta’ din id-Deċiżjoni.
   Ir-rati tal-kambju wżati għall-kalkolu ta’ dawn ir-rimunerazzjonijiet huma stabbiliti f’konformità mal-modalitajiet ta’ eżekuzzjoni tar-Regolament Finanzjarju u jikkorrispondu mad-data indikata fl-ewwel paragrafu.

      Magħmula fi Brussell, 11 ta’ April 2008.

            Għall-Kummissjoni

         Benita FERRERO-WALDNER

            Membru tal-Kummissjoni

      (1)  ĠU L 56, 4.3.1968, p. 1. Ir-Regolament kif emendat l-aħħar bir-Regolament (KE, Euratom) Nru 337/2007 (ĠU L 90, 30.3.2007, p. 1).

      (2)  ĠU L 109, 26.4.2007, p. 22.

      ANNESS

                  Pajjiż assenjat

                  Koeffiċjenti Korrettivi Frar 2007

                  L-Angola

                  117,3

                  Il-Barbados

                  127,5

                  Il-Bulgarija

                  80,4

                  Il-Kap Verde

                  82,3

                  Il-Korea ta’ Isfel

                  117,3

                  Il-Kosta Rica

                  70,8

                  Il-Ginea (Conakry)

                  57,7

                  Il-Ħaiti

                  114,8

                  Il-Libanu

                  92,3

                  In-Nepal

                  78,8

                  L-Uganda

                  65,1

                  Il-Paragwaj

                  78,8

                  Ir-Repubblika Demokratika tal-Kongo (Kinshasa)

                  137,6

                  Is-Sjerra Leone

                  76,6

                  Is-Sudan

                  61,6

                  Is-Sirja

                  70,6

                  Pajjiż assenjat

                  Koeffiċjenti Korrettivi Marzu 2007

                  L-Arġentina

                  53,5

                  Il-Kamerun

                  103,5

                  Il-Kosta ta’ l-Avorju

                  98,7

                  Il-Guyana

                  61,3

                  L-Indja

                  47,6

                  Il-Ġordan

                  75,9

                  Il-Każakstan (Almaty)

                  121,6

                  Il-Kirgiżtan

                  84,3

                  Il-Madagaskar

                  84,7

                  L-Uganda

                  69,4

                  Is-Sri Lanka

                  53,2

                  Il-Veneżwela

                  64,1

                  Pajjiż assenjat

                  Koeffiċjenti Korrettivi April 2007

                  L-Angola

                  121,8

                  Il-Botswana

                  58,1

                  Il-Ginea (Conakry)

                  49,2

                  Il-Mali

                  86,3

                  Is-Sudan

                  55,1

                  It-Taġikistan

                  66,5

                  Iż-Żambja

                  56,3

                  Pajjiż assenjat

                  Koeffiċjenti Korrettivi Mejju 2007

                  L-Arġentina

                  54,9

                  Il-Kosta Rica

                  70,8

                  L-Etjopja

                  87,1

                  Il-Gana

                  69,2

                  L-Indoneżja (Jakarta)

                  79,5

                  Ir-Repubblika Demokratika tal-Kongo (Kinshasa)

                  131,6

                  It-Trinidad u t-Tobago

                  68,6

                  It-Turkija

                  85,9

                  Il-Jemen

                  76,0

                  Pajjiż assenjat

                  Koeffiċjenti Korrettivi Ġunju 2007

                  Il-Kanada

                  92,7

                  El Salvador

                  76,6

                  L-Istati Uniti (New York)

                  103,1

                  Il-Gwatemala

                  79,0

                  Il-Malawi

                  73,1

                  Il-Moldova

                  58,5

                  In-Nikaragwa

                  57,3

                  Ir-Rwanda

                  90,9

                  It-Tanzanija

                  61,7


title: Id-Deċiżjoni tal-Kunsill tas-17 Ottubru 2000 li tistabbilixxi segretarjat għall-korpi konġunti tas-sorveljanza tal-protezzjoni tad-data stabbiliti mill-Konvenzjoni dwar l-Istabbiliment ta' Uffiċċju tal-Pulizija Ewropea (Konvenzjoni Europol), il-Konvenzjoni dwar l-Użu tat-Teknoloġija ta' l-Informazzjoni għall-Għanijiet ta' Dwana u l-Konvenzjoni li timplimenta l-Ftehim ta' Schengen dwar l-abolizzjoni gradwali ta' investigazzjoni fil-fruntieri komuni (Konvenzjoni ta' Schengen)

text:
Avviż Legali Importanti

|

32000D0641

Official Journal L 271 , 24/10/2000 P. 0001 - 0003

		Id-Deċiżjoni tal-Kunsilltas-17 Ottubru 2000li tistabbilixxi segretarjat għall-korpi konġunti tas-sorveljanza tal-protezzjoni tad-data stabbiliti mill-Konvenzjoni dwar l-Istabbiliment ta' Uffiċċju tal-Pulizija Ewropea (Konvenzjoni Europol), il-Konvenzjoni dwar l-Użu tat-Teknoloġija ta' l-Informazzjoni għall-Għanijiet ta' Dwana u l-Konvenzjoni li timplimenta l-Ftehim ta' Schengen dwar l-abolizzjoni gradwali ta' investigazzjoni fil-fruntieri komuni (Konvenzjoni ta' Schengen)(2000/641/JHA)IL-KUNSILL TA' L-UNJONI EWROPEA,Wara li kkunsidra l-Artikoli 30 u 34(2)(ċ) tat-Trattat dwar l-Unjoni Ewropea,Wara li kkunsidra l-Artikolu 2 tal-Protokoll li jintegra l-acquis ta' Schengen fil-qafas ta' l-Unjoni Ewropea,Wara li kkunsidra l-inizjattiva tar-Repubblika Portugiża [1],Wara li kkunsidra l-fehma tal-Parlament Ewropew [2],Billi:(1) Il-Konvenzjoni dwar l-istabbiliment ta' Uffiċċju tal-Pulizija Ewropea (Konvenzjoni Europol) [3], il-Konvenzjoni dwar l-Użu ta' tat-Teknoloġija ta' l-Informazzjoni għall-Għanijiet tad-Dwana [4] u l-Konvenzjoni li timplimenta l-Ftehim ta' Schengen dwar l-abolizzjoni gradwali ta' l-investigazzjoni fil-fruntieri komuni (Konvenzjoni ta' Schengen) [5] ħolqu korpi tas-sorveljanza konġunti sabiex josservaw l-applikazzjoni korretta ta' disposizzjonijiet tal-protezzjoni tad-data f'dawk l-istrumenti.(2) Sabiex dawk il-korpi tas-sorveljanza konġunti jiffunzjonaw effettivament u jnaqqsu l-ispejjeż, għandhom ikunu appoġġjati b'segretarjat tal-protezzjoni tad-data indipendenti, wieħed, li fl-eżerċizzju tax-xogħlijiet tiegħu, huwa marbut biss bl-istruzzjonijiet ta' dawn il-korpi.(3) Għal raġunijiet prattiċi l-amministrazzjoni tas-segretarjat tal-protezzjoni tad-data għandhom jinżammu relatati mill-viċin mas-Segretarjat Ġenerali tal-Kunsill, waqt li jissalvagwardja l-indipendenza tiegħu fl-eżerċizzju tax-xogħlijiet tiegħu.(4) Sabiex tiġi żgurata din l-indipendenza, id-deċiżjonijiet dwar il-ħatra u tneħħija mill-kariga tal-kap tas-segretarjat tal-protezzjoni tad-data għandhom jittieħdu mid-Deputat Segretarju Ġenerali tal-Kunsill, li jaħdem fuq proposta mill-korpi tas-superviżjoni konġunta, u l-uffiċjali l-oħra assenjati lis-segretarjat tal-protezzjoni tad-data għandhom jitqiegħdu taħt l-istruzzjonijiet tal-kap tas-segretarjat tal-protezzjoni tad-data.(5) L-ispejjeż amministrattivi tas-segretarjat tal-protezzjoni tad-data għandhom jiġu allokati lill-budget ġenerali ta' l-Unjoni Ewropea. Il-Europol għandha tikkontribwixxi għall-finanzjament ta' ċerti spejjeż b'rispett għal laqgħat relatati mal-kwistjonijiet ta' implimentazzjoni tal-Konvenzjoni Europol.(6) Mid-Deċiżjoni tal-Kunsill Nru 1999/438/KE ta' l-20 ta' Mejju 1999 li tikkonċerna l-awtorità superviżorja konġunta stabbilita fl-Artikolu 115 tal-Konvenzjoni li tapplika l-Ftehim ta' Schengen ta' l-14 ta' Ġunju 1985, dwar l-abolizzjoni gradwali ta' investigazzjonijiet fil-fruntieri komuni, iffirmata fid-19 ta' Ġunju 1990 [6], li postha ttieħded b'din id-Deċiżjoni, għandha titneħħa mid-data li fiha tiġi applikata din id-Deċiżjoni.(7) Il-korpi tas-superviżjoni konġunti eżistenti stqarru l-approvazzjoni tagħhom għall-prinċipji provduti f'din id-Deċiżjoni,IDDEĊIEDA DAN LI ĠEJ:Artikolu 1Stabbiliment u xogħlijiet tas-segretarjat għall-protezzjoni tad-data.1. Segretarjat (minn hawn ‘il quddiem imsemmi bħala "segretarjat għall-protezzjoni tad-data") huwa hawnhekk stabbilit għall-korpi superviżorji konġunti stabbiliti bil-Konvenzjoni dwar l-istabbiliment ta' l-Uffiċċju tal-Pulizija Ewropea (Konvenzjoni Europol), il-Konvenzjoni għall-Użu tat-Teknoloġija ta' l-Informazzjoni għall-Għanijiet tad-Dwana u l-Konvenzjoni dwar l-implimentazzjoni tal-Ftehim ta' Schengen dwar l-abolizzjoni gradwali ta' investigazzjonijiet fil-fruntieri komuni (Konvenzjoni ta' Schengen).2. Is-segretarjat għall-protezzjoni tad-data għandu jissodisfa x-xogħlijiet provduti għas-segretarjati tal-korpi superviżorji konġunti kif imqegħdin fir-Regoli ta' Proċedura rispettivi ta' dawk il-korpi.Artikolu 2Segretarju għall-protezzjoni tad-Data.1. Is-segretarjat għall-protezzjoni tad-data għandu jitmexxa minn segretarju għall-protezzjoni tad-data li l-indipendenza tiegħu fl-operazzjoni tax-xogħlijiet tiegħu għandha tkun salvagwardata, bla ħsara għal struzzjonijiet mill-korpi konġunti superviżorji u l-presidenti tagħhom. Id-Deputat Segretarju Ġenerali tal-Kunsill, li jaħdem fuq proposta tal-korpi superviżorji konġunti, għandhom jaħtru segretarju għall-protezzjoni tad-data għal perjodu ta' tliet snin. Is-segretarju għall-protezzjoni tad-data jista’ jerġa’ jinħatar.2. Is-segretarju għall-protezzjoni tad-data għandu jingħażel minn fost il-persuni li huma ċittadini ta' l-Unjoni Ewropea, għandhom drittijiet ċivili u politiċi sħaħ, jistgħu jużaw esperjenza u kompetenza xierqa fil-qadi tad-dmirijiet ikkonċernati, u joffru kull garanzija ta' indipendenza. Għandu jibqa’ lura minn kull azzjoni inkompatibbli mad-dmirijiet tiegħu u, waqt iż-żmiem ta' kariga tiegħu, ma jaħdem f'ebda xogħol ieħor, sew jekk bil-qliegħ u sew jekk le. Għandu, wara ż-żmien ta' kariga tiegħu, jaġixxi b'integrità u diskrezzjoni fir-rigward għall-aċċettazzjoni ta' appuntamenti u benefiċċji.3. Is-segretarju għall-protezzjoni tad-data għandu jitneħħa mill-uffiċċju mid-Deputat Segretarju Ġenerali tal-Kunsill, li jaġixxi fuq proposta mill-korpi konġunti superviżorji, jekk ma jibqax jissodisfa l-kondizzjonijiet meħtieġa għall-qadi ta' dmirijietu jew jekk ikun instab ħati ta' imġieba ħażina serja.4. Apparti minn bdil normali meta jiskadi ż-żmien tal-kariga tiegħu jew fl-eventwalità tal-mewt tiegħu u tneħħija mill-kariga b’mod konformi mal-paragrafu 3, il-kariga tas-segretarju għall-protezzjoni tad-data għandha tintemm meta r-riżenja tiegħu tidħol fis-seħħ. Fil-każ ta' l-iskadenza taż-żmien ta' kariga tiegħu u fil-każ li jirreżenja, għandu, fuq it-talba tal-korpi superviżorji konġunti jibqa’ fil-ħatra sakemm jinbidel.5. Is-segretarju għall-protezzjoni tad-data għandu, sew waqt u sew wara li jintemm iż-żmien ta' kariga tiegħu, ikun suġġett għal dmir ta' segretezza professjonali fir-rigward ta' l-informazzjoni kunfidenzjali li tkun twasslet lilu waqt il-qadi ta' dmirijietu.6. Waqt iż-żmien ta' kariga tiegħu, is-segretarju għall-protezzjoni tad-data għandu, ħlief fejn imsemmi mod ieħor f'din id-Deċiżjoni, ikun suġġett għar-regoli applikabbli lil persuni li għandhom l-istat ta' aġent temporanju fit-tifsira ta' l-Artikolu 2(a) tal-Kondizzjonijiet ta' Impjieg ta' uffiċjali oħra tal-Kommunitajiet Ewropej [7], li jinkludu l-Artikoli 12 sa 15 u 18 tal-Protokoll dwar il-Privileġġi u Immunitajiet tal-Komunitajiet Ewropej. Is-segretarju għall-protezzjoni tad-data għandu jkun fil-grad A, il-livell u grad li fih huwa impjegat għandhom jiġu determinati permezz tal-kriterji applikabbli lill-uffiċjali u lill-aġenti oħra tal-Komunitajiet. Jekk il-persuna maħtura hija diġà uffiċjal tal-Komunitajiet, għandu jiġi sekondat għaż-żmien ta' kariga tiegħu fl-interess tas-servizz bis-saħħa ta' l-Artikolu 37(a), l-ewwel inċiż, tar-Regolamenti tal-Persunal ta' l-uffiċjali tal-Komunitajiet Ewropej (Regolamenti tal-Persunal [8]. L-ewwel sentenza ta' l-aħħar paragrafu ta' l-Artikolu 37 tar-Regolamenti tal-Persunal għandhom japplikaw mingħajr preġudizzju għal paragrafu 1 ta' dan l-Artikolu.Artikolu 3Il-Persunal1. Is-segretarju għall-protezzjoni tad-data għandu jkun provdut bil-persunal meħtieġ għall-qadi ta' dmirijietu. Il-membri tal-persunal assenjati lis-segretarjat għall-protezzjoni tad-data għandhom jimlew il-postijiet inklużi fil-lista ta' postijiet mehmuża mas-sezzjoni ta' l-estimi-ġenerali ta' l-Unjoni Ewropea dwar il-Kunsill.2. Fil-qadi ta' dmirijiethom il-membri tal-persunal li saret referenza għalihom fil-paragrafu 1 għandhom ikunu suġġetti esklussivament għall-istruzzjonijiet tas-segretarju għall-protezzjoni tad-data u l-korpi superviżorji konġunti u l-presidenti tagħhom. F'dak il-kuntest, m'għandhomx la jfittxu u lanqas jaċċettaw struzzjonijiet minn ebda gvern, awtorità, organizzazzjoni jew persuna ħlief għas-segretarju għall-protezzjoni tad-data u l-korpi superviżorji konġunti u l-presidenti tagħhom.3. Minkejja l-paragrafu 2, il-persunal assenjat lis-segretarjat għall-protezzjoni tad-data għandu jkun suġġett għar-regolamenti u regoli applikabbli lill-uffiċjali oħra tal-Komunitajiet Ewropej. Fir-rigward ta' l-eżerċizzju tal-poteri mogħtija mir-Regolamenti tal-Persunal dwar il-ħatra ta' l-awtorità u poteri fil-Kondizzjonijiet ta' Impjieg ta' uffiċjali oħra tal-Komunitajiet Ewropej, l-istaff għandu jkun suġġett għall-istess regoli bħal ma huma l-uffiċjali u l-aġenti l-oħra tal-Komunitajiet Ewropej.Artikolu 4Appoġġ amministrattiv1. Is-Segretarjat Ġenerali tal-Kunsill għandu jipprovdi l-uffiċini u tagħmir meħtieġ għall-qadi tad-dmirijiet tas-segretarjat għall-protezzjoni tad-data. Għandu jipprovdi faċilitajiet għall-laqgħat tal-korpi konġunti superviżorji fi ħdan il-bini tal-Kunsill, li jinkludu faċilitajiet ta' interpretazzjoni.2. Sa fejn jirrigwarda s-sejħa ta' laqgħat fil-bini tal-Kunsill, il-presidenza tal-korpi superviżorji konġunti għandhom jiffissaw dawk id-dati suġġett għal ftehim minn qabel tal-Presidenza tal-Kunsill.Artikolu 5Finanzjament1. L-ispejjeż amministrattivi fissi tas-segretarjat għall-protezzjoni tad-data (b'mod partikolari t-tagħmir, pagi, konċessjonijiet u spejjeż tal-persunal) għandhom jiġu allokati lis-sezzjoni ta' l-estimi ġenerali ta' l-Unjoni Ewropea dwar il-Kunsill.2. Għandhom jitħallsu l-ispejjeż relatati direttament mal-laqgħat- mill-Kunsill, għal-laqgħat fil-bini tal-Kunsill relatata ma argumenti ta' implimentazzjoni tad-disposizzjonijiet tal-Konvenzjoni ta' Schengen kif ukoll għall-ispejjeż ta' l-ivjaġġar sabiex isiru l-kontrolli fis-C.SIS u għall-laqgħat relatati ma’ l-argumenti ta' l-implimentazzjoni tal-Konvenzjoni dwar l-Użu tat-Teknoloġija ta' l-Informazzjoni għall-Għanijiet tad-Dwana,- mill-Europol, għall-laqgħat relatati ma’ kwistjonijiet ta' implimentazzjoni tal-Konvenzjoni ta' l-Europol.Artikolu 6Disposizzjonijiet finali1. Din id-Deċiżjoni għandha tidħol fis-seħħ fil-jum wara li tiġi adottata mill-Kunsill.Għandha tapplika mill-1 ta' Settembru 2001.2. Mid-data tad-dħul fis-seħħ ta' din id-Deċiżjoni, id-deċiżjonijiet u atti meħtieġa sabiex tiġi implimentata din id-Deċiżjoni jistgħu jiġu adottati. M'għandhomx jidħlu fis-seħħ qabel id-data li fiha tiġi applikabbli din id-Deċiżjoni.3. Fid-data li fiha tiġi applikabbli din id-Deċiżjoni, id-Deċiżjoni 1999/438/KE għandha titħassar. Għandha, iżda, tkompli tapplika għall-ispejjeż ikkawżati minn ħwejjeġ qabel dik id-data.Magħmula fil-Lussemburgu, is-17 Ottubru 2000.Għall-KunsillIl-PresidentÉ. Guigou[1] ĠU C 141, tad-19.5.2000, pġ. 20.[2] Opinjoni mogħtija fil-21 ta' Settembru 2000 (għadha m'hijiex ippubblikata fil-Ġurnal Uffiċjali).[3] ĠU C 316, tas-27.11.1995, pġ. 2.[4] ĠU C 316, tas-27.11.1995, pġ. 33.[5] ĠU L 239, tat-22.9.2000, pġ. 19.[6] ĠU L 176, ta' l-10.7.1999, pġ. 34.[7] ĠU L 56, ta' l-4.3.1968, pġ. 1. Regolament kif emendat l-aħħar bil-komunikazzjoni tal-Kummissjoni (ĠU C 60, tat-2.3.1999, pġ. 11).[8] ĠU L 56, ta' l-4.3.1968, pġ. 1. Regolament kif emendat l-aħħar bil-komunikazzjoni tal-Kummissjoni (ĠU C 60, tat-2.3.1999, pġ. 11).--------------------------------------------------


title: Deċiżjoni tal-Kunsill (UE) 2016/783 tat-12 ta' Mejju 2016 dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet (Linja Baġitarja 12.02.01)

text:
                  20.5.2016

                  MT

                  Il-Ġurnal Uffiċjali tal-Unjoni Ewropea

                  L 131/66

            DEĊIŻJONI TAL-KUNSILL (UE) 2016/783
      tat-12 ta' Mejju 2016
      dwar il-pożizzjoni li għandha tiġi adottata, f'isem l-Unjoni Ewropea, fi ħdan il-Kumitat Konġunt taż-ŻEE rigward emenda għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet (Linja Baġitarja 12.02.01)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114 flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, il-Protokoll 31 għall-Ftehim ŻEE (“il-Protokoll 31”).

                  (3)

                  Il-Protokoll 31 fih dispożizzjonijiet dwar kooperazzjoni f'oqsma speċifiċi barra mill-erba' libertajiet.

                  (4)

                  Huwa xieraq li l-kooperazzjoni bejn il-Partijiet Kontraenti għall-Ftehim ŻEE titkompla fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-implimentazzjoni u l-iżvilupp tas-suq uniku għas-servizzi finanzjarji.

                  (5)

                  Għaldaqstant, il-Protokoll 31 għandu jiġi emendat sabiex jippermetti li din il-kooperazzjoni estiża tkompli għaddejja wara l-31 ta' Diċembru 2015.

                  (6)

                  Il-pożizzjoni tal-Unjoni fi ħdan il-Kumitat Konġunt taż-ŻEE għandha għalhekk tkun ibbażata fuq l-abbozz tad-deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet, għandha tkun ibbażata fuq l-abbozz tad-deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, it-12 ta' Mejju 2016.

               Għall-Kunsill

               Il-President

            F. MOGHERINI

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …/2016
         ta'
         li temenda l-Protokoll 31 għall-Ftehim ŻEE, dwar kooperazzjoni f'oqsma speċifiċi barra mill-erba' libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikoli 86 u 98 tiegħu,
         Billi:

                     (1)

                     Huwa xieraq li titkompla l-kooperazzjoni bejn il-Partijiet Kontraenti għall-Ftehim ŻEE fl-azzjonijiet tal-Unjoni ffinanzjati mill-baġit ġenerali tal-Unjoni Ewropea fir-rigward tal-implimentazzjoni u l-iżvilupp tas-suq uniku għal servizzi finanzjarji.

                     (2)

                     Il-Protokoll 31 għall-Ftehim ŻEE għandu għalhekk jiġi emendat sabiex din il-kooperazzjoni estiża tkun tista' tibda sseħħ mill-1 ta' Jannar 2016,

               ADOTTA DIN ID-DEĊIŻJONI:
         Artikolu 1
         L-Artikolu 7 tal-Protokoll 31 għall-Ftehim ŻEE għandu jiġi emendat kif ġej:

                     1.

                     Fil-paragrafi 3 u 4, il-kliem “il-paragrafi 5 sa [11]” jiġu sostitwiti bil-kliem “dan l-Artikolu”.

                     2.

                     Għandu jiżdied il-paragrafu li ġej:

                                 “12.

                                 L-Istati tal-EFTA għandhom, mill-1 ta' Jannar 2016, jipparteċipaw fl-azzjonijiet tal-Unjoni relatati mal-linja baġitarja segwenti, li daħħlet fil-baġit ġenerali tal-Unjoni Ewropea għas-sena finanzjarja 2016:

                                             —

                                                Linja baġitarja 12 02 01: “Implimentazzjoni u żvilupp tas-suq uniku għas-servizzi finanzjarji”.”

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika skont l-Artikolu 103(1) tal-Ftehim ŻEE (*).
         Hija għandha tapplika mill-1 ta' Jannar 2016.
         Artikolu 3
         Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji

                  tal-Kumitat Konġunt taż-ŻEE

            (*)  [Ma huma indikati l-ebda rekwiżiti kostituzzjonali.] [Hemm indikati rekwiżiti kostituzzjonali.]


title: Id-Deċiżjoni tal-Kunsill tat-13 ta' Ġunju 2002 li tistabbilixxi network Ewropew ta' punti ta' kuntatt dwar persuni li huma responsabbli għal ġenoċidju, reati kontra l-umanità u reati tal-gwerra

text:
Avviż Legali Importanti

|

32002D0494

Official Journal L 167 , 26/06/2002 P. 0001 - 0002

		Id-Deċiżjoni tal-Kunsilltat-13 ta' Ġunju 2002li tistabbilixxi network Ewropew ta' punti ta' kuntatt dwar persuni li huma responsabbli għal ġenoċidju, reati kontra l-umanità u reati tal-gwerra(2002/494/JHA)IL-KUNSILL TA' L-UNJONI EWROPEA,Wara li kkunsidra t-Titolu VI tat-Trattat dwar l-Unjoni Ewropea, u b'mod partikolari l-Artikolu 30 u l-Artikolu 34(2)(ċ) miġjub fih,Wara li kkunsidra l-inizzjattiva tar-Renju ta' l-Olanda,Wara li kkunsidra l-opinjoni tal-Parlament Ewropew [1];Billi:(1) It-Tribunali Kriminali Internazzjonali għall-ex Jugoslavja u għar-Rwanda ilhom mill-1995 jinvestigaw, iħarrku u jagħmlu ġudizzju fuq ksur ta' liġijiet u prattiċi tal-gwerra, ġenoċidju u reati kontra l-umanità.(2) L-istatut ta' Ruma tal-Qorti Kriminali Internazzjonali tas-17 ta' Lulju 1998 isostni li l-iktar reati serji li huma ta' tħassib għall-komunità internazzjonali kollha, b'mod partikolari l-ġenoċidju, reati kontra l-umanità u reati tal-gwerra, m'għandhomx jeħilsu l-kastig u l-prosekuzzjoni effettiva tagħhom għandha tiġi assigurata billi jittieħdu miżuri fil-livell nazzjonali u billi tiżdied il-koperazzjoni internazzjonali.(3) l-Istatut ta' Ruma ifakkar li huwa d-dmir ta' kull Stat li juża l-ġurisdizzjoni kriminali fuq dawk li huma responsabbli għal dawn ir-reati kriminali.(4) L-Istatut ta' Ruma jenfasizza illi l-Qorti Kriminali Internazzjonali stabbilita taħtu għandha tikkumplimenta l-ġurisdizzjoni kriminali nazzjonali.(5) L-istatut ta' Ruma ġie iffirmat jew irratifikat mill-Istati Membri kollha ta' l-Unjoni Ewropea.(6) L-investigazzjoni u l-prosekuzzjoni ta', u l-iskambju ta' informazzjoni dwar il-ġenoċidju, reati kontra l-umanità u reati tal-gwerra għandha tibqa' responsabbiltà ta' l-awtoritajiet nazzjonali, ħlief għal kif affettwati mil-liġi internazzjonali.(7) L-Istati Membri qed jiġu wiċċ imbwiċċ ma' persuni li kienu involuti f'dawn ir-reati u qed ifittxu kenn fil-fruntieri ta' l-Unjoni Ewropea.(8) Is-suċċess ta' investigazzjoni effettiva u prosekuzzjoni ta' dawn ir-reati fil-livell nazzjonali jiddependi ħafna mill-koperazzjoni fil-qrib bejn id-diversi awtoritajiet involuti fil-ġlieda kontrihom.(9) Huwa essenzjali li l-awtoritajiet rilevanti ta' l-Istati msieħba fl-Istatut ta' Ruma, inklużi l-Istati Membri ta' l-Unjoni Ewropea, jikkoperaw fil-qrib f'din il-konnessjoni.(10) Il-koperazzjoni fil-qrib tiżdied jekk l-Istati Membri jagħmlu provvediment għal kommunikazzjoni diretta bejn punti ta' kuntatt ċentralizzati u speċjalizzati.(11) Il-koperazzjoni fil-qrib bejn il-punti ta' kuntatt jistgħu jipprovdu stampa iktar sħiħa ta' persuni li huma nvoluti f'dawn ir-reati, inkluża l-mistoqsija ta' f'liema Stati Membri huma suġġetti għall-investigazzjoni.(12) L-Istati Membri, f'pożizzjoni komuni fil-Kunsill 2001/443/CFSP tal-11 ta' Ġunju 2001 dwar il-Qorti kriminali Internazzjonali [2], esprimew illi r-reati li jaqaw taħt il-ġurisdizzjoni tal-Qorti Kriminali Internazzjonali huma ta' tħassib għall-Istati Membri kollha, li jinsabu determinati biex jikkooperaw għall-prevenzjoni ta' dawk ir-reati u biex iwaqqfu l-impunità għal dawk li jikkommettu r-reati msemmija.(13) Din id-deċiżjoni ma taffettwa l-ebda konvenzjoni, ftehim, jew arranġament dwar l-assistenza reċiproka f'materji kriminali bejn l-awtoritajiet ġudizzjarji,IDDEĊIEDA DAN LI ĠEJ:Artikolu 1Ħatra u notifikazzjoni ta' punti ta' kuntatt1. Kull Stat Membru għandu jaħtar punt ta' kuntatt għall-iskambju ta' informazzjoni dwar l-investigazzjoni tal-ġenoċidju, reati kontra l-umanità u reati tal-gwerra bħal dawk imsemmija fl-Artikoli 6, 7 u 8 fl-Istatut ta' Ruma tal-Qorti kriminali Internazzjonali tas-17 ta' Lulju 1998.2. Kull Stat Membru għandu jinnotifika lis-Segretarjat Ġenerali ta' l-Assemblea Kunsill dwar il-punt ta' kuntatt tiegħu permezz tal-kitba fis-sens ta' din id-Deċiżjoni.Is-Segretarjat Ġenerali għandu jassigura li din in-notifika tkun mgħoddija lill-Istati Membri, u jinforma lill-Istati Membri b'kull tibdil f'dawn in-notifiċi.Artikolu 2Ġabra u skambju ta' informazzjoni.1. Il-funzjoni ta' kull punt ta' kuntatt għandu jkun li jipprovdi fuq talba, skond l-arranġamenti relattivi bejn l-Istati Membri u l-liġi nazzjonali li tapplika, kull informazzjoni li tkun għad-disposizzjoni tagħhom u li tista' tkun rilevanti fil-kuntest ta' l-investigazzjonijiet għal ġenoċidju, reati kontra l-umanità u reati tal-gwerra kif jidhru fl-Artikolu 1(1), jew biex tiffaċilita il-koperazzjoni ma' l-awtoritajiet nazzjonali kompetenti.2. Il-punti ta' kuntatt jistgħu jagħmlu skambju ta' informazzjoni fil-parametri tal-liġi nazzjonali applikabbli mingħajr talba għal dan il-għan.Artikolu 3Informazzjoni lill-Parlament EwropewIl-Kunsill għandu jinforma lill-Parlament Ewropew dwar il-funzjoni u l-effettività tan-networks Ewropej tal-punti ta' kuntatt fil-kuntest tad-dibattitu li ta' kull sena jagħmel il-Parlament Ewropew skond l-Artikolu 39 tat-Trattat.Artikolu 4ImplimentazzjoniL-Istati Membri għandhom jassiguraw li sa mhux iktar tard minn sena minn meta din id-Deċiżjoni tiġi implimentata huma jkunu kapaċi jikkoperaw bis-sħiħ b'mod konformi mad-disposizzjonijiet ta' din id-Deċiżjoni.Artikolu 5Dħul fis-seħħDin id-Deċiżjoni għandha tidħol fis-seħħ fid-data ta' l-adozzjoni tagħha.Magħmula fil-Lussemburgu, fit-13 ta' Ġunju 2002.Għall-KunsillIl-PresidentM. Rajoy Brey[1] ĠU C 295, ta' l-20.10.2001, p. 7.[2] Opinjoni mogħtija fid-9 ta' April 2002 (għadha mhijiex ippubblikata fil-Ġurnal Uffiċjali).--------------------------------------------------